open-index/open-wikipedia-markdown huggingface dataset:
വടാ പാവ്

മഹാരാഷ്ട്രയിലെ ഒരു വെജിറ്റേറിയൻ ലഘുഭക്ഷണ വിഭവമാണ് **വടാ പാവ്**. ബ്രെഡ് ബണ്ണിനുള്ളിൽ (പാവ്) നടുക്ക് വറുത്ത ഉരുളക്കിഴങ്ങ് അരിഞ്ഞത് വെച്ചാണ് ഇത് തയ്യാർ ചെയ്യുന്നത്. ഉരുളക്കിഴങ്ങ് ചതച്ച് മല്ലിയിലയും പച്ചമുളകും ചേർത്ത് കുഴച്ച് മാവിൽ മുക്കി പൊരിച്ചെടുക്കുന്നതാണ് വട. വടക്കൊപ്പം പാവിനിടയിൽ പുതിനയും മല്ലിയിലയും ചേർത്തുണ്ടാക്കിയ എരിവുള്ള പച്ച ചട്നി ഒഴിക്കും. ഒപ്പം എണ്ണയിൽ മൂപ്പിച്ച വെളുത്തുള്ളിയും.  സാധാരണയായി ഒന്നോ അതിലധികമോ ചട്ണികളും പച്ചമുളകും ചേർത്താണ് ഇത് കഴിക്കുന്നത്.  മുംബൈയിൽ വിലകുറഞ്ഞ തെരുവ് ഭക്ഷണമായിട്ടാണ് ഇത് ഉത്ഭവിച്ചതെങ്കിലും ഇപ്പോൾ ഇത് ഇന്ത്യയിലുടനീളമുള്ള ഭക്ഷണ സ്റ്റാളുകളിലും റെസ്റ്റോറന്റുകളിലും നൽകുന്നു. *<nowiki/>'ബോംബെ ബർഗർ*' എന്നും ഇതിനെ വിളിക്കുന്നു. 

2017-ലെ ഏറ്റവും രുചികരമായ ഭക്ഷണമായി ലോകപ്രശസ്ത ബ്രിട്ടീഷ് ഷെഫും പാചക കോളമിസ്റ്റുമായ നിഗല്ല ലോസൺ തിരഞ്ഞെടുത്തത് മുംബൈ നിവാസികളുടെ ഇഷ്ടഭക്ഷണമായ വടാ പാവിനെയാണ്.
## തുടക്കം
പതിനെട്ടാം നൂറ്റാണ്ടിന്റെ അവസാനത്തിലോ പത്തൊമ്പതാം നൂറ്റാണ്ടിന്റെ ആദ്യത്തിലോ മുംബൈയിലെ തുണിമിൽ ജോലിക്കാർക്കുള്ള ഭക്ഷണമായാണ് പാവിന്റെ അരങ്ങേറ്റം എന്നു പറയപ്പെടുന്നു. ജോലിക്കാർക്ക് കുറഞ്ഞ സമയം കൊണ്ടു കഴിക്കാവുന്നതും അമിതമായി വയർ നിറയാത്തതുമായ ഒരു വിഭവമാണ് അവർക്ക് അനുയോജ്യമായിരുന്നത്. ബൺ എന്ന അർഥം വരുന്ന *pão* എന്ന പോർട്ടുഗീസ് ഭാഷയിൽ നിന്നാണ് പാവ്   ഉത്ഭവിച്ചത്.
## പാചകരീതി
ഉരുളക്കിഴങ്ങ് വേവിച്ച് തൊലി കളഞ്ഞ്‌ ഉടച്ചെടുക്കുക. ഇഞ്ചി, വെളുത്തുള്ളി, പച്ചമുളക് എന്നിവ ചതച്ചെടുക്കുക. ഒരു പാനിൽ ലേശം എണ്ണ ചൂടാക്കി കടുക്‌ പൊട്ടിക്കുക. ഇതിലേക്ക് നേരത്തെ ചതച്ച് വെച്ച ഇഞ്ചി പച്ചമുളക് വെളുത്തുള്ളി കായം ഉപ്പ് എന്നിവ ചേർത്ത്‌ ഇളക്കുക. പിന്നീട് ഉടച്ച് വെച്ച ഉരുളക്കിഴങ്ങ് കറിവേപ്പില, മല്ലിയില എന്നിവ ചേർത്ത്‌ വാങ്ങി വെച്ച് ചൂടാറിയത്തിനു ശേഷം ഉരുളകളാക്കി വെയ്ക്കുക. മറ്റൊരു പാത്രത്തിൽ കടലമാവ് ഉപ്പ് മുളകുപൊടി എന്നിവ ആവശ്യത്തിനു വെള്ളം ചേർത്ത്‌ കുഴച്ചെടുക്കുക.(അരിമാവ് പാകത്തിൽ) അടുപ്പിൽ വറുക്കാൻ ആവശ്യമായ എണ്ണ ചൂടാക്കാൻ വെക്കുക. നേരത്തെ ഉരുട്ടി വെച്ച ഉരുളകൾ കടലമാവിൽ മുക്കി എണ്ണയിൽ വറുത്തെടുക്കുക . പാചകക്കുറിപ്പിൽ നിരവധി വ്യത്യാസങ്ങളുണ്ട്. ചട്ണി നിലക്കടല, പുളി, അല്ലെങ്കിൽ പുതിന, മല്ലി എന്നിവ ഉപയോഗിച്ച് നിർമ്മിക്കാം. 
## അവലംബം

വർഗ്ഗം:ഭക്ഷണപദാർത്ഥങ്ങൾ
വിഭാഗം:ഭക്ഷണപദാർത്ഥങ്ങൾ
വർഗ്ഗം:മുഖ്യാഹാരങ്ങൾ
വർഗ്ഗം:വെജിറ്റേറിയൻ വിഭവങ്ങൾ
അകൂരി

പാർസി സമുദായക്കാരുടെ പ്രഭാതഭക്ഷണത്തിൽ പ്രധാനമാണ് **അകൂരി**. റൊട്ടി അകൂരി ചേർത്ത് കഴിക്കുന്നത് രുചിയേറ്റും. വെളുത്തുള്ളി, തക്കാളി, പച്ചമാങ്ങ, മുളകുപൊടി, പച്ചമുളക് എന്നിവയിൽ പുഴുങ്ങിയ മുട്ട ഉടച്ചുചേർക്കണം.  ചിലർ പാലും ജീരകപ്പൊടിയും ഇഞ്ചി പേസ്റ്റും ചേർക്കും. മുംബൈയുടെ കൊതിയൂറും വിഭവങ്ങളിൽ പ്രധാനമാണ് അകൂരി. നഗരത്തിലെ സി.എസ്.ടി, മുഹമ്മദലി റോഡ്, ദാദർ, ബാന്ദ്ര എന്നിവിടങ്ങളിലെ ഹോട്ടലുകളും വഴിവാണിഭകേന്ദ്രങ്ങളും അകൂരി വിഭവങ്ങളുടെ കേന്ദ്രമാണ്. 
## അവലംബം

വർഗ്ഗം:ഭക്ഷണപദാർത്ഥങ്ങൾ
വിഭാഗം:ഭക്ഷണപദാർത്ഥങ്ങൾ
വർഗ്ഗം:മുഖ്യാഹാരങ്ങൾ
ട്രൂകോളർ

ഒരു കോൾ തടയൽ അപ്ലിക്കേഷനാണ് **ട്രൂകോളർ**. സ്വീഡനിലെ സ്റ്റോക്കോം  ആണ് ആസ്ഥാനം. സ്വീഡിഷ് കമ്പനിയായ 'ട്രൂ സോഫ്‌റ്റ്‌വെയർ സ്കാൻഡിനേവിയ എബിയാണ്' ഇത് വികസിപ്പിച്ചെടുത്തത്. ആൻഡ്രോയ്ഡ്, ഐ.ഒ.എസ്., ബ്ലാക്ക്‌ബെറി, സിമ്പിയൻ, വിൻഡോസ് ഫോൺ എന്നിവയ്‌ക്കായി ഈ അപ്ലിക്കേഷൻ ലഭ്യമാണ്.  അലൻ മാമെഡിയും, നമി സരിംഗലാമും ചേർന്ന് 2009 ൽ ബ്ലാക്ക്‌ബെറിക്ക് വേണ്ടി ആണ് ട്രൂകോളർ കമ്പനി സ്ഥാപിച്ചത്. 2019 ഫെബ്രുവരിയിലാണ് ഇന്ത്യയിൽ മാത്രം 10 കോടി ഉപയോക്താക്കൾ എന്ന നാഴികകല്ല് ട്രൂകോളർ കടന്നത്. ട്രൂകോളറിൻറെ ഉപയോക്താക്കളിൽ 60 ശതമാനം ഇന്ത്യയിൽ നിന്നാണ്. 
## ഏറ്റെടുക്കൽ
രാജ്യത്ത് പണമിടപാടുമായി ബന്ധപ്പെട്ട വ്യവസായം ശക്തിപ്പെടുത്തുന്നതിന്റെ ഭാഗമായി ഇന്ത്യൻ പേമെന്റ് ആപ്ലിക്കേഷനായ ചില്ലറിനെ (Chillr) സ്വീഡിഷ് കമ്പനിയായ ട്രൂ കോളർ ഏറ്റെടുത്തു. മലയാളികൾ തുടക്കം കുറിച്ച സ്റ്റാർട്ട് അപ്പ് സ്ഥാപനമാണ് മുംബൈ ആസ്ഥാനമാക്കി പ്രവർത്തിക്കുന്ന ചില്ലർ. 
## പേയ്മെന്റ് സേവനം
ഇന്ത്യയിൽ പതിനഞ്ച് കോടി ഉപയോക്താക്കളുണ്ട് ട്രൂകോളറിന്. 2017 ലാണ് യുപിഐ പേമെന്റ് സൗകര്യത്തോടുകൂടി ട്രൂകോളർ ഡിജിറ്റൽ പേമെന്റ് സേവനത്തിന് തുടക്കമിട്ടത്. പേമെന്റ് സേവനത്തിനായി 30ൽ അധികം ബാങ്കുകളുമായും ട്രൂകോളർ സഹകരിക്കുന്നുണ്ട്. 
## മറ്റ് സേവനങ്ങൾ
ട്രൂഡൈലർ എന്നപേരിൽ മറ്റൊരു ആപ്പും ട്രൂകോളറിനുണ്ട്. കോൾ കണക്ടാകുന്നതിന് മുമ്പ് തന്നെ വിളിക്കുന്നയാളുടെ വിവരങ്ങൾ ഈ ആപ്പിലൂടെ അറിയാൻ കഴിയും.
## സുരക്ഷ സംബന്ധിച്ച ആശങ്കകൾ
നിരവധി ഉപയോക്​താക്കൾ ട്രൂകോളർ ആപിൻെറ സുരക്ഷയിൽ ആശങ്കയറിയിച്ച്​ ഗൂഗ്​ളിനെ സമീപിച്ചിട്ടുണ്ട്​. ട്രൂകോളർ ബാങ്ക്​ അക്കൗണ്ട്​ ഉൾപ്പെടെയുള്ള വ്യക്​തിഗത വിവരങ്ങൾ ചോർത്തുന്നുണ്ടെന്നാണ്​ ഉയരുന്ന പ്രധാന സംശയം. യുപിഐ (യൂണിഫൈഡ് പേയ്മെന്റ് ഇന്റർഫെയ്സ്) അധിഷ്ഠിത സാമ്പത്തിക ഇടപാടുകൾ ട്രൂകോളർ വഴി നടക്കുന്നതിനാൽ, വിവരച്ചോർച്ച ഉണ്ടായാൽ അത് വ്യക്തിയുടെ സ്വകാര്യതയ്ക്ക് വലിയ ഭീഷണിയാണ് ഉയർത്തുന്നത്. 
## അവലംബം

വർഗ്ഗം:സോഫ്റ്റ്‌വെയർ
വർഗ്ഗം:മൊബൈൽ സോഫ്റ്റ് വെയറുകൾ
വർഗ്ഗം:സാമൂഹ്യമാധ്യമങ്ങൾ
സ്ഥിര മെമ്മറി

വൈദ്യുതി മുടങ്ങിയ ശേഷവും സംഭരിച്ച വിവരങ്ങൾ വീണ്ടെടുക്കാൻ കഴിയുന്ന ഒരു തരം കമ്പ്യൂട്ടർ മെമ്മറിയാണ് **നോൺ-വോളാറ്റെയിൽ മെമ്മറി** (**എൻ‌വി‌എം**) അല്ലെങ്കിൽ **സ്ഥിര സംഭരണം** എന്നറിയപ്പെടുന്നു. ഇതിനു വിപരീതമായി, ഡാറ്റ നിലനിർത്തുന്നതിന് അസ്ഥിര(Volatile)മെമ്മറിക്ക് സ്ഥിരമായ വൈദ്യുതി ആവശ്യമാണ്. റീഡ് ഒൺലി മെമ്മറി, ഫ്ലാഷ് മെമ്മറി, ഫെറോഇലക്ട്രിക് റാം, മിക്ക തരം മാഗ്നറ്റിക് കമ്പ്യൂട്ടർ സംഭരണ ഉപകരണങ്ങൾ (ഉദാ. ഹാർഡ് ഡിസ്ക് ഡ്രൈവുകൾ, സോളിഡ് സ്റ്റേറ്റ് ഡ്രൈവുകൾ, ഫ്ലോപ്പി ഡിസ്കുകൾ, മാഗ്നറ്റിക് ടേപ്പ്), ഒപ്റ്റിക്കൽ ഡിസ്കുകൾ, പേപ്പർ ടേപ്പ്, പഞ്ച് കാർഡുകൾ എന്നിവ പോലുള്ള ആദ്യകാല കമ്പ്യൂട്ടർ സംഭരണ രീതികൾ എന്നിവ സ്ഥിര മെമ്മറിയുടെ ഉദാഹരണങ്ങളാണ്. 

സ്ഥിര മെമ്മറിയെ പരമ്പരാഗത നോൺ-വോളാറ്റെയിൽ ഡിസ്ക് സ്റ്റോറേജ് അല്ലെങ്കിൽ സ്ഥിര മെമ്മറി ചിപ്പുകളിലെ സംഭരണം (ഫ്ലാഷ് മെമ്മറി സ്റ്റോറേജ്) - ഇഇപിറോം(EEPROM), എസ്എസ്ഡി(SSD), നാൻഡ്(NAND) മുതലായവ.

## അവലോകനം
ദ്വിതീയ സംഭരണം അല്ലെങ്കിൽ ദീർഘകാല സ്ഥിരമായ സംഭരണം എന്നിവയ്ക്കായി സ്ഥിര മെമ്മറി സാധാരണയായി ഉപയോഗിക്കുന്നു.പ്രാഥമിക സംഭരണത്തിന്റെ ഏറ്റവും വ്യാപകമായി ഉപയോഗിക്കുന്ന രീതിയായ റാൻഡം ആക്സസ് മെമ്മറിയുടെ (റാം) സ്ഥിരമായ രൂപമാണ് ഇത്, അതായത് കമ്പ്യൂട്ടർ ഷട്ട് ഡൗൺ ചെയ്യുമ്പോൾ റാമിൽ അടങ്ങിയിരിക്കുന്ന എന്തും നഷ്ടപ്പെടും. എന്നിരുന്നാലും, സ്ഥിര മെമ്മറിയുടെ മിക്ക രൂപങ്ങൾക്കും പരിമിതികളുണ്ട്, അവ പ്രാഥമിക സംഭരണമായി ഉപയോഗിക്കാൻ അനുയോജ്യമല്ല. സാധാരണഗതിയിൽ, സ്ഥിര മെമ്മറിക്ക് കൂടുതൽ വിലവരും, കുറഞ്ഞ പ്രകടനം നൽകുന്നു, അല്ലെങ്കിൽ അസ്ഥിരമായ റാൻഡം ആക്സസ് മെമ്മറിയുമായി താരതമ്യപ്പെടുത്തുമ്പോൾ പരിമിതമായ ആയുസ്സ് ആണ് ഉള്ളത്.

സ്ഥിരമായ ഡാറ്റ സംഭരണം ഇലക്ട്രിക്കലി അഡ്രസ്ഡ് സിസ്റ്റങ്ങൾ (റീഡ്-ഒൺലി മെമ്മറി), യാന്ത്രികമായി അഡ്രസ്സ് ചെയ്ത സിസ്റ്റങ്ങൾ (ഹാർഡ് ഡിസ്കുകൾ, ഒപ്റ്റിക്കൽ ഡിസ്ക്, മാഗ്നറ്റിക് ടേപ്പ്, ഹോളോഗ്രാഫിക് മെമ്മറി, എന്നിങ്ങനെയുള്ളവ) എന്നിങ്ങനെ തരംതിരിക്കാം.പൊതുവായി പറഞ്ഞാൽ, ഇലക്ട്രിക്കലി അഡ്രസ്ഡ് സിസ്റ്റങ്ങൾ വിലയേറിയതാണ്, പരിമിതമായ ശേഷിയാണിതിനുള്ളത്, പക്ഷേ വേഗതയേറിയതാണ്, അതേസമയം യാന്ത്രികമായി അഡ്രസ്സ് ചെയ്യുന്ന സിസ്റ്റങ്ങൾ ഒരു ബിറ്റിന് കൂടുതൽ ചെലവ് കുറഞ്ഞവയാണ്, എന്നാൽ വേഗത കുറവാണ്.
## ഇലക്ട്രിക്കലി അഡ്രസ്സ്ഡ്
വൈദ്യുതപരമായി അഡ്രസ്സ് ചെയ്യപ്പെടുന്ന അർദ്ധചാലകത്തിന്റെ സ്ഥിര മെമ്മറി അവയുടെ എഴുത്ത് സംവിധാനം അനുസരിച്ച് തരംതിരിക്കാം. മാസ്ക് റോമുകൾ ഫാക്ടറി പ്രോഗ്രാം ചെയ്യാവുന്നവ മാത്രമാണ്, സാധാരണയായി നിർമ്മാണത്തിനുശേഷം അപ്ഡേറ്റ് ചെയ്യേണ്ട ആവശ്യമില്ലാത്ത വലിയ അളവിലുള്ള ഉൽപ്പന്നങ്ങൾക്കായി ഉപയോഗിക്കുന്നു. നിർമ്മാണത്തിനുശേഷം പ്രോഗ്രാമബിൾ റീഡ്-ഒൺലി മെമ്മറി മാറ്റാൻ കഴിയും, പക്ഷേ ഒരു പ്രത്യേക പ്രോഗ്രാമർ ആവശ്യമാണ്, സാധാരണയായി ടാർഗെറ്റ് സിസ്റ്റത്തിൽ ആയിരിക്കുമ്പോൾ പ്രോഗ്രാം ചെയ്യാൻ കഴിയില്ല. പ്രോഗ്രാമിംഗ് ശാശ്വതമാണ്, കൂടുതൽ മാറ്റങ്ങൾക്ക് ഉപകരണം മാറ്റിസ്ഥാപിക്കേണ്ടതുണ്ട്. ഉപകരണത്തിലെ സംഭരണ സൈറ്റുകളെ ഭൗതികമായി മാറ്റിക്കൊണ്ട് (ബേണിംഗ്) ഡാറ്റ സംഭരിക്കുന്നു.
### റീഡ്-മോസ്റ്റ് ലി ഡിവൈസ്സസ്
ഒന്നിലധികം തവണ മാറ്റാൻ കഴിയുന്ന മായ്ക്കാവുന്ന റോമാണ് ഇപിറോം(EPROM). എന്നിരുന്നാലും, ഒരു ഇപിറോമിലേക്ക് പുതിയ ഡാറ്റ എഴുതുന്നതിന് ഒരു പ്രത്യേക പ്രോഗ്രാമർ സർക്യൂട്ട് ആവശ്യമാണ്.

## അവലംബം

വർഗ്ഗം:കമ്പ്യൂട്ടർ മെമ്മറി
മഡോണ ഓഫ് ദ സ്മാൾ ട്രീസ്

1487-ൽ ഇറ്റാലിയൻ നവോത്ഥാന കലാകാരൻ ജിയോവന്നി ബെല്ലിനി ചിത്രീകരിച്ച ഒരു എണ്ണഛായാചിത്രമാണ് **മഡോണ ഓഫ് ദ സ്മാൾ ട്രീസ്**. (Italian: Madonna degli Alberetti)വെനീസിലെ ഗാലറി ഡെൽ അക്കാദമിയയിലാണ് ഈ ചിത്രം സ്ഥാപിച്ചിരിക്കുന്നത്. പശ്ചാത്തല വിഭജനം പോലുള്ള സ്റ്റൈലിസ്റ്റിക് ഘടകങ്ങൾ സൂചിപ്പിക്കുന്നത് "അക്കാദമിയ കറാര ഡി ബെല്ലെ ആർട്ടി ഡി ബെർഗാമോയിലെ ബെല്ലിനിയുടെ അൽസാനോ മഡോണയെ അടിസ്ഥാനമാക്കിയാണ് ഈ ചിത്രം.
## വിവരണം
സമകാലിക വിശുദ്ധ സംഭാഷണങ്ങളുടെ ഒരു സാധാരണ ഘടകമായ അൽസാനോ മഡോണയിലും ദൃശ്യമാകുന്ന ചിത്രത്തിരശ്ശീല മഡോണയ്ക്കും കുട്ടിക്കും പിന്നിലുള്ള പശ്ചാത്തലത്തിൽ ഉൾപ്പെടുന്നു. വശങ്ങളിൽ ഭൂപ്രകൃതിയുടെ രണ്ട് ഭാഗങ്ങളിൽ ബലമില്ലാത്ത രണ്ട് വൃക്ഷങ്ങളും കാണപ്പെടുന്നു. ഇതിൽ നിന്നും ചിത്രത്തിന്റെ ശീർഷകം ലഭിച്ചിരിക്കുന്നു. താഴത്തെ മുൻ‌ഭാഗത്ത്, ബെല്ലിനി ചിത്രങ്ങളിൽ പതിവുപോലെ, പച്ച മാർബിളിൽ അദ്ദേഹത്തിന്റെ ഒപ്പ് ചേർത്തിരിക്കുന്നു.

## ചിത്രകാരനെക്കുറിച്ച്

വെനീഷ്യൻ ചിത്രകാരന്മാരുടെ കൂട്ടത്തിൽ ബെല്ലിനി കുടുംബത്തിൽ നിന്നും ഏറ്റവും നന്നായി അറിയപ്പെടുന്ന ഒരു ഇറ്റാലിയൻ നവോത്ഥാന ചിത്രകാരനായിരുന്നു ജിയോവന്നി ബെല്ലിനി. അദ്ദേഹത്തിന്റെ പിതാവ് ജാക്കോപോ ബെല്ലിനി, സഹോദരൻ ജെന്റൈൽ ബെല്ലിനി (അദ്ദേഹത്തിന്റെ ജീവിതകാലത്ത് ജിയോവാനിയേക്കാൾ കൂടുതൽ ബഹുമാനിക്കപ്പെട്ടിരുന്നു.), ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നിവയായിരുന്ന ആൻഡ്രിയ മാന്റെഗ്ന അദ്ദേഹത്തിന്റെ സഹോദരൻ ആയിരുന്നു. കൂടുതൽ വിഷയാസക്തവും വർണ്ണാഭമായതുമായ ശൈലിയിലേക്ക് മാറ്റംവരുത്തിയതിനാൽ വെനീഷ്യൻ ചിത്രകലയിൽ വിപ്ലവം സൃഷ്ടിച്ചതായി അദ്ദേഹം കണക്കാക്കപ്പെടുന്നു. വ്യക്തവും സാവധാനം ഉണങ്ങുന്ന എണ്ണഛായങ്ങളുടെ ഉപയോഗത്തിലൂടെ ജിയോവന്നി ആഴത്തിലുള്ളതും സമൃദ്ധവുമായ നിറങ്ങളും വിശദമായ ഷേഡിംഗുകളും സൃഷ്ടിച്ചു. വെനേഷ്യൻ പെയിന്റിംഗ് സ്കൂളിൽ, പ്രത്യേകിച്ച് അദ്ദേഹത്തിന്റെ വിദ്യാർത്ഥികളായ ജോർജിയോണിനെയും ടിഷ്യനെയും, അദ്ദേഹത്തിന്റെ വർണ്ണാഭമായ കളറിംഗും, പ്രകൃതിദൃശ്യങ്ങളും വളരെയധികം സ്വാധീനിച്ചു.

## ഇതും കാണുക
* *[[മഡോണ ഓഫ് ദ റെഡ് ചെറൂബിംസ്]]*

## അവലംബം

* 

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ജിയോവന്നി ബെല്ലിനി മഡോണാസ്
ആന്റണി ചുള്ളിക്കൽ

മലയാളനാടക സംഗീതജ്ഞനാണ് **ആന്റണി ചുള്ളിക്കൽ**. 

കൊച്ചി എളമക്കര സ്വദേശിയായ ആന്റണി പത്താം വയസ്സു മുതൽ കഥാപ്രസംഗവുമായി കലാരംഗത്തെത്തുകയും സ്കൂൾ വിദ്യാഭ്യാസശേഷം ഹാർമോണിയത്തിലേക്ക് ചുവടു മാറുകയും ചെയ്തു. പതിനഞ്ചോളം പ്രൊഫഷണൽ നാടകങ്ങൾക്കു സംഗീതം നൽകിയ അദ്ദേഹം നിരവധി അമച്വർ നാടകങ്ങൾക്കും സംഗീതം നൽകി. ആലപ്പി തിയേറ്റേഴ്സ്, ദർശന തിയേറ്റേഴ്സ് എന്നിവയിൽ ഏറെക്കാലം പ്രവർത്തിച്ചു. കൂടാതെ കീബോർഡ് അദ്ധ്യാപകനുമായിരുന്നു. ഭാര്യ:സലോമി, മകൻ: ഷാനിൽ സി. ആന്റണി

## പുരസ്കാരങ്ങൾ
* കേരള സംഗീത നാടക അക്കാദമിയുടെ ഗുരുപൂജ പുരസ്കാരം (2018) - ഉപകരണസംഗീതം

## അവലംബം

*മെട്രോ മനോരമ, കൊച്ചി എഡിഷൻ, 2019 ഓഗസ്റ്റ് 1, പേജ് 4

വർഗ്ഗം:മലയാളനാടക സംഗീതസംവിധായകർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
രത്‌നശ്രീ അയ്യർ

ലഘുചിത്രം|രത്‌നശ്രീ അയ്യർ
കേരളീയയായ തബല വാദകയാണ് **രത്‌നശ്രീ അയ്യർ**. 2019 ൽ കേരള സംഗീത നാടക അക്കാദമിയുടെ അവാർഡ് ലഭിച്ചു.
## ജീവിതരേഖ
വൈക്കം, തലയാഴം കളപ്പുരയ്ക്കൽ മഠത്തിൽ രാമചന്ദ്ര അയ്യരുടെയും സരോജയുടെയും മകളാണ്. പതിമൂന്നാം വയസിൽ കാരിക്കോട് ചെല്ലപ്പൻ മാസ്റ്ററുടെ കീഴിൽ
തബലവായനയിൽ പരിശീലനം തുടങ്ങി. കോലാപ്പൂർ ശിവാജി യൂണിവേഴ്സിറ്റിയിൽ നിന്ന് ഫസ്റ്റ് റാങ്കോടെ തബലയിൽ ബിരുദാനന്തരബിരുദം നേടി. രസതന്ത്രത്തിലും ബിരുദാനന്തര ബിരുദമുണ്ട്. പിയാനോ വിദഗ്ദ്ധൻ ഉത്സവ് ലാൽ, വയലിനിസ്റ്റ് എ കന്യാകുമാരി,ടി.വി ഗോപാലകൃഷ്ണൻ,
ചെങ്കോട്ട ഹരിഹരസുബ്രഹ്മണ്യം, കുടമാളൂർ ജനാർദ്ദനൻ, വീണാവാദകൻ സൗന്ദരരാജൻ, ഉസ്താദ് ഫയാസ്ഖാൻ എന്നിവരുമായെല്ലാം വേദി പങ്കിടാൻ കഴിഞ്ഞിട്ടുണ്ട്. ആകാശവാണിയുടെ എഗ്രേഡ് ആർട്ടിസ്റ്റുമാണ്. 

സൂര്യ ഫെസ്റ്റിവൽ, അബ്ദുൾ കരീം ഖാൻ ഫെസ്റ്റിവൽ, തുരീയം ഫെസ്റ്റിവൽ, അംബ ബായ് നവരാത്രി ഫെസ്റ്റിവൽ തുടങ്ങി ഇന്ത്യയുടെ അകത്തും പുറത്തും പലവേദികളിലും അവതരണങ്ങൾ നടത്തിയിട്ടുണ്ട്.
## പുരസ്കാരങ്ങൾ
ലഘുചിത്രം|കേരള സംഗീത നാടക അക്കാദമി അവാർഡ് വിതരണ ചടങ്ങ്
* 2019 ൽ കേരള സംഗീത നാടക അക്കാദമിയുടെ അവാർഡ് 
## അവലംബം


വർഗ്ഗം:തബല വിദ്വാന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
ഐ.ടി. ജോസഫ്

മലയാളനാടക നടനാണ് **ഐ.ടി. ജോസഫ്**. നൂറിലധികം നാടകങ്ങളിലായി ആയിരത്തിലധികം വേദികളിൽ അഭിനയിച്ചു. കൂടാതെ ചലച്ചിത്രങ്ങളിലും ടെലിവിഷൻ സീരിയലുകളിലും ഷോർട്ട്ഫിലിമുകളിലും അഭിനയിച്ചു. ഭാര്യ:ഷൈനി, മക്കൾ: ദീപ, ദീപ്തി

## പുരസ്കാരങ്ങൾ
* കേരള സംഗീത നാടക അക്കാദമിയുടെ ഗുരുപൂജ പുരസ്കാരം (2018) - നാടകപ്രവർത്തനം

## അവലംബം

*മെട്രോ മനോരമ, കൊച്ചി എഡിഷൻ, 2019 ഓഗസ്റ്റ് 1, പേജ് 4

വർഗ്ഗം:മലയാളനാടകനടന്മാർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
മലപ്പുലയാട്ടം

കേരളത്തിൽ ഇടുക്കി ജില്ലയിലെ  മലപ്പുലയൻ ആദിവാസി  വിഭാഗത്തിൽപ്പെട്ടവർ അവതരിപ്പിക്കുന്ന ഒരു ഗോത്രകലയാണ് **മലപ്പുലയാട്ടം**. പുരുഷൻമാരും സ്ത്രീകളും ഒരുമിച്ച്‌ ചേർന്നാണ്‌ മലപുലയ ആട്ടം ആടുന്നത്‌. ഇവരുടെ ജാതിയുമായി ബന്ധപ്പെട്ട ഉത്സവങ്ങളിൽ മാരിയമ്മൻ, കാളിയമ്മൻ, മീനാക്ഷി എന്നീ ദേവതകളെ ആരാധിക്കുന്നതിന്റെ ഭാഗമായിട്ടാണ് ഈ നൃത്തരൂപം അവതരിപ്പിക്കുന്നത്.  ചിക്കുവാദ്യം, ഉറുമി (തുടി പോലുള്ള വാദ്യം), കിടിമുട്ടി, കുഴൽ, കട്ടവാദ്യം എന്നീ ഉപകരണങ്ങൾ പക്കമേളത്തിൽ ഉപയോഗിക്കുന്നു . ആണുങ്ങളും പെണ്ണുങ്ങളും, പരമ്പരാഗത വേഷമണിഞ്ഞാണ് ആട്ടം നടത്തുന്നത്. കുഴൽ വിളിയോടെയാണ് ആട്ടം തുടങ്ങുന്നത്. വൃത്താകൃതിയിൽ നിന്നു കൈകൊട്ടിയും ശരീരം പ്രത്യേക രീതിയിൽ ചലിപ്പിച്ചുമാണ് നൃത്തം ചെയ്യുന്നത്. സന്ധ്യക്ക് തുടങ്ങുന്ന കലാപ്രകടനം പുലരുന്നതു വരെ നീണ്ടു നിൽക്കും. നൃത്തത്തിന് പാട്ടു പാടാറില്ല. താളത്തിന്റെ മുറുക്കത്തിനനുസരിച്ച് നൃത്തത്തിന്റെ വേഗത കൂടിവരുന്നു. ഇടക്ക് കോലുകൾ ഉപയോഗിച്ചുള്ള കളിയും ഉണ്ട്.
## വാദ്യങ്ങൾ
കിടിമുട്ടി, ഉറുമി തുടങ്ങിയ വാദ്യോപകരണങ്ങളുടെ സഹായത്തോടെ അവതരിപ്പിക്കുന്ന ഈ നൃത്തത്തിൽ പാട്ടുകൾ പാടുന്നില്ല. താളവാദ്യങ്ങളുടെ അകമ്പടിയോടുകൂടി മാത്രമാണ്‌ ആട്ടം
അവതരിപ്പിക്കുന്നത്‌. പാട്ടില്ലാതെ ഉപകരണതാളത്തിനനുസരിച്ച്‌' ചുവടുകൾ വെയ്ക്കുന്നു. താളത്തിനനുസരിച്ച്‌ കൈകൊട്ടിയും ശരീരം വേഗത്തിൽ ചലിപ്പിച്ചും ശരീരം ആഞ്ഞും ഉറച്ച കാലുകളോടെ നൃത്തം ചെയ്യുന്നു. ചിലഷോൾ കോൽ തട്ടിയും നൃത്തം ചെയ്യാറുണ്ട്‌. ആദ്യകാലത്തെ ഇല. ഒരത്തോൽ എന്നീ പരമ്പരാഗത വേഷങ്ങൾക്ക്‌ പകരം തലക്കെട്ട്‌, മുണ്ട്‌, ബനിയൻ എന്നിവ പുരുഷൻമാർ വേഷമായി ധരിക്കുന്നു. ഒറ്റച്ചേലകൊണ്ടുളള “കുറകെട്ടാ'ണ്‌ സ്ത്രീകളുടെ വേഷം

വിശേഷ ദിവസങ്ങൾ ആഹ്ലാദകരമാക്കുവാനാണ്‌ പ്രധാനമായും ഈ നൃത്തം അവതരിലിച്ചിരുന്നത്‌.  അത്യധികം ശാരീരികാധ്വാനമുള്ള കളിയാണ് മലപ്പുലയാട്ടം. മുറുകിയ താളത്തിൽ ദൃശ്യരൂപങ്ങളുടെ നൈരന്തര്യം തീർത്തു കൊണ്ട് ആടിത്തിമർക്കുന്ന ഇത് ചാരുതയാർന്ന ഗോത്രനൃത്തമാണ്..
## സംസ്ഥാന സ്കൂൾ കലോത്സവം
2024 മുതൽ സംസ്ഥാന സ്കൂൾ കലോത്സവത്തിലെ ഒരു മത്സര ഇനമായി ഈ തദ്ദേശീയ കലാരൂപ രൂപത്തെ ഉൾപ്പെടുത്തി. ഇരുള നൃത്തം, മലപ്പുലയ ആട്ടം, പളിയ നൃത്തം, മംഗലം കളി, പണിയ നൃത്തം എന്നിവയാണ് പുതുതായി ഉൾക്കൊള്ളിച്ചിട്ടുള്ളത്.

## അവലംബം

വർഗ്ഗം:കേരളത്തിലെ കലകൾ
വർഗ്ഗം:കേരളത്തിലെ തനതു കലകൾ
വർഗ്ഗം:കേരള സ്കൂൾ കലോത്സവ ഇനങ്ങൾ
പട്ടണം ഷാ

മലയാളനാടകചലച്ചിത്ര ചമയം കലാകാരനാണ് **പട്ടണം ഷാ**.

കൊച്ചി വാഴക്കാല സ്വദേശിയാണ് ഷാ. ഏകാംഗനാടക അഭിനയവുമായി നാടകപ്രവർത്തനം ആരംഭിച്ചു. 30 വർഷത്തിലധികമായി നാടകമേഖലയിൽ പ്രവർത്തിക്കുന്നു. മൂന്നൂറിലധികം ചലച്ചിത്രങ്ങളിൽ ചമയം ചെയ്തു.  1985-ൽ സുരേഷ് ഉണ്ണിത്താന്റെ മുഖചിത്രം എന്ന ചിത്രത്തിലൂടെ ചലച്ചിത്രരംഗത്തെത്തി. ഭാര്യ:റഷീദ, മക്കൾ:ഷാനവാസ്, ഷാലിമ, ഷമീമ.

## പുരസ്കാരങ്ങൾ
* കേരള സംഗീത നാടക അക്കാദമിയുടെ ഗുരുപൂജ പുരസ്കാരം (2018) - ചമയം
*കേരളസംസ്ഥാന ചലച്ചിത്ര പുരസ്കാരം 2007 - പുലിജന്മം

## അവലംബം

*മെട്രോ മനോരമ, കൊച്ചി എഡിഷൻ, 2019 ഓഗസ്റ്റ് 1, പേജ് 4

വർഗ്ഗം:മലയാളനാടക ചമയം കലാകാരന്മാർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
ഞാറയ്ക്കൽ ജോർജ്

മലയാളനാടകനടനാണ് **ഞാറയ്ക്കൽ ജോർജ്**.

കൊച്ചി ഞാറയ്ക്കൽ കേന്ദ്രീകരിച്ചുള്ള നാടക സമിതികളിലൂടെ അരങ്ങിലെത്തിയ ശേഷം പ്രൊഫഷണൽ നാടകങ്ങളിലും തുടർന്ന് ചലച്ചിത്രങ്ങളിലും പ്രവർത്തിച്ചു. അങ്കമാലി മാനിഷാദായുടെ *സങ്കീർത്തനം* എന്ന നാടകത്തിലൂടെ പ്രൊഫഷണൽ നാടകരംഗത്തെത്തി. നല്പതിലധികം സമിതികളിൽ പ്രവർത്തിച്ചിട്ടുണ്ട്. *ആദാമിന്റെ വാരിയെല്ല്* എന്ന ചിത്രത്തിലൂടെ ചലച്ചിത്രത്തിൽ അഭിനയിച്ചു. നല്പതോളം ചിത്രങ്ങളിൽ അഭിനയിച്ചു. ചെറിയ ഹാസ്യനാടകങ്ങൾ രചിച്ചിട്ടുണ്ട്. ഇതിൽ *നരകത്തിലും വർഗീയത* എന്ന നാടകം അമേരിക്കയിലും വേദികളിൽ വതരിപ്പിച്ചു. ഭാര്യ:ലില്ലി, മക്കൾ:ലിജൻ, ലൈജൻ

## പുരസ്കാരങ്ങൾ
* കേരള സംഗീത നാടക അക്കാദമിയുടെ ഗുരുപൂജ പുരസ്കാരം (2018) - നാടകപ്രവർത്തനം

## അവലംബം

*മെട്രോ മനോരമ, കൊച്ചി എഡിഷൻ, 2019 ഓഗസ്റ്റ് 1, പേജ് 4

വർഗ്ഗം:മലയാളനാടകനടന്മാർ
ലോക ഉത്തേജകവിരുദ്ധ സമിതി (വാഡ)

കായികരംഗത്തെ മയക്കുമരുന്നിനെതിരായ പോരാട്ടത്തെ പ്രോത്സാഹിപ്പിക്കുന്നതിനും ഏകോപിപ്പിക്കുന്നതിനും നിരീക്ഷിക്കുന്നതിനുമായി കാനഡ ആസ്ഥാനമായി ഇന്റർനാഷണൽ ഒളിമ്പിക് കമ്മിറ്റി ആരംഭിച്ച ഒരു ഏജൻസിയാണ് **വേൾഡ് ആന്റി ഡോപ്പിംഗ് ഏജൻസി (World Anti Doping Agency-WADA)**. സ്പോർട്ടിംഗിൽ ഡോപ്പിംഗിനെതിരായ 'യുനെസ്കോ ഇന്റർനാഷണൽ കൺവെൻഷൻ' ഈ വ്യവസ്ഥകൾ നടപ്പിലാക്കുന്നു. കൗൺസിൽ ഓഫ് യൂറോപ്പ് ആന്റി-ഡോപ്പിംഗ് കൺവെൻഷന്റെയും യുണൈറ്റഡ് സ്റ്റേറ്റ്സ് ആന്റി-ഡോപ്പിംഗ് ഏജൻസി വാഡയുമായി അടുത്ത ബന്ധം പുലർത്തുന്നു. 
## ചരിത്രം
കായികരംഗത്തെ മയക്കുമരുന്നിനെതിരായ പോരാട്ടത്തെ പ്രോത്സാഹിപ്പിക്കുന്നതിനും ഏകോപിപ്പിക്കുന്നതിനും നിരീക്ഷിക്കുന്നതിനുമായി 1999 നവംബർ 10 ന് സ്വിറ്റ്സർലൻഡിലെ ലോസാനിൽ "ലോസാന്റെ പ്രഖ്യാപനം" എന്ന പേരിൽ വേൾഡ് ആന്റി ഡോപ്പിംഗ് ഏജൻസി ആരംഭിച്ചു. 2002 മുതൽ സംഘടനയുടെ ആസ്ഥാനം കാനഡയിലെ ക്യൂബെക്കിലെ മോൺ‌ട്രിയാലിലാണ്. ലോസാൻ ഓഫീസ് യൂറോപ്പിന്റെ പ്രാദേശിക ഓഫീസായി. ആഫ്രിക്ക, ഏഷ്യ / ഓഷ്യാനിയ, ലാറ്റിൻ അമേരിക്ക എന്നിവിടങ്ങളിൽ മറ്റ് പ്രാദേശിക ഓഫീസുകൾ സ്ഥാപിച്ചു. അന്താരാഷ്ട്ര സ്പോർട്സ് ഫെഡറേഷനുകൾ, ദേശീയ ഡോപ്പിംഗ് വിരുദ്ധ സംഘടനകൾ, ഐ‌ഒ‌സി, അന്താരാഷ്ട്ര പാരാലിമ്പിക് കമ്മിറ്റി എന്നിവയുൾപ്പെടെ 600 ലധികം കായിക സംഘടനകൾ അംഗീകരിച്ച ലോക ആന്റി-ഡോപ്പിംഗ് കോഡിന്റെ ഉത്തരവാദിത്തം വാഡയാണ്.  

തുടക്കത്തിൽ അന്താരാഷ്ട്ര ഒളിമ്പിക് കമ്മിറ്റി വാഡക്ക് ധനസഹായം നൽകി. വാഡയുടെ ബജറ്റ് ആവശ്യകതകളിൽ പകുതിയും അന്താരാഷ്ട്ര ഒളിമ്പിക് കമ്മിറ്റിയിൽ നിന്നും സ്വീകരിക്കുന്നു, ബാക്കി പകുതി വിവിധ ദേശീയ സർക്കാരുകളിൽ നിന്നാണ്. കായിക പ്രസ്ഥാനത്തിന്റെ പ്രതിനിധികളും (അത്‌ലറ്റുകൾ ഉൾപ്പെടെ) ലോക ഗവൺമെന്റുകളും അതിന്റെ ഭരണസമിതി അംഗങ്ങളാണ്. 
## കടമകൾ
ശാസ്ത്രീയ ഗവേഷണം, വിദ്യാഭ്യാസം, ഡോപ്പിംഗ് വിരുദ്ധ ശേഷി വികസിപ്പിക്കൽ, ലോക ഡോപ്പിംഗ് വിരുദ്ധ കോഡിന്റെ നിരീക്ഷണം എന്നിവ ഏജൻസിയുടെ പ്രധാന കടമകളിൽ ഉൾപ്പെടുന്നു. 
## അവലംബം
അന്താരാഷ്ട്ര ഒളിമ്പിക് കമ്മിറ്റി

സ്വിറ്റ്സർലൻഡിലെ ലോസാൻ ആസ്ഥാനമായി പ്രവർത്തിക്കുന്ന ഒരു സർക്കാരിതര കായിക സംഘടനയാണ് **അന്താരാഷ്ട്ര ഒളിമ്പിക് കമ്മിറ്റി** (ഐ‌.ഒ‌.സി). 1894 ൽ പിയറി ഡി കൂബർട്ടിനും ഡെമെട്രിയോസ് വിക്കലാസും ചേർന്ന് സൃഷ്ടിച്ച അന്താരാഷ്ട്ര ഒളിമ്പിക് കമ്മിറ്റി; ആധുനിക, സമ്മർ, വിന്റർ ഒളിമ്പിക് ഗെയിമുകൾ സംഘടിപ്പിക്കാനുള്ള അധികാരപ്പെട്ട സംഘടനയാണ്.  ലോകമെമ്പാടുമുള്ള ഒളിമ്പിക് പ്രസ്ഥാനത്തിന്റെ ദേശീയ ഘടകങ്ങളായ ദേശീയ ഒളിമ്പിക് കമ്മിറ്റികളുടെ ഭരണസമിതിയാണ് ഐ‌ഒ‌സി. 2016 ലെ കണക്കനുസരിച്ച് 206 എൻ‌.ഒ.സികൾ ഐ‌.ഒ‌.സി ഔദ്യോഗികമായി അംഗീകരിച്ചു. ജർമ്മനിയിലെ തോമസ് ബാച്ചാണ് ഐ‌ഒ‌സിയുടെ ഇപ്പോഴത്തെ പ്രസിഡന്റ്. 

## ചരിത്രം
1894 ജൂൺ 23 ന് പിയറി ഡി കൂബർട്ടിൻ ആണ് ഐ‌.ഒ‌.സി രൂപീകരിക്കാൻ മുൻകൈ എടുത്തത്. ഡെമെട്രിയോസ് വിക്കിലാസ് അതിന്റെ ആദ്യ പ്രസിഡന്റായി. ലോകമെമ്പാടുമുള്ള ആധുനിക ഒളിമ്പിക് പ്രസ്ഥാനത്തിന്റെ പരമോന്നത അധികാര കേന്ദ്രമാണ് ഐ‌.ഒ‌.സി.  ഓരോ നാല് വർഷത്തിലും വേനൽക്കാലത്തും ശൈത്യകാലത്തും നടക്കുന്ന ആധുനിക ഒളിമ്പിക് ഗെയിംസ്, യൂത്ത് ഒളിമ്പിക് ഗെയിംസ് (YOG) എന്നിവ ഐ‌.ഒ‌.സി സംഘടിപ്പിക്കുന്നു. ആദ്യത്തെ സമ്മർ ഒളിമ്പിക്സ് 1896 ൽ ഗ്രീസിലെ ഏഥൻസിലാണ് നടന്നത്; ആദ്യത്തെ വിന്റർ ഒളിമ്പിക്സ് 1924 ൽ ഫ്രാൻസിലെ ചമോണിക്സിലായിരുന്നു(Chamonix). ആദ്യത്തെ സമ്മർ യൂത്ത് ഒളിമ്പിക് ഗെയിംസ് 2010 ൽ സിംഗപ്പൂരിലും,  ആദ്യത്തെ വിന്റർ യൂത്ത് ഒളിമ്പിക് ഗെയിംസ് 2012 ൽ ഓസ്ട്രിയയിലെ ഇൻ‌സ്ബ്രൂക്കിലും ആയിരുന്നു. 

## നിരീക്ഷക പദവി
2009 ൽ യുഎൻ പൊതുസഭ ഐ‌ഒ‌സി സ്ഥിരം നിരീക്ഷക പദവി നൽകി. യുഎൻ അജണ്ടയിൽ നേരിട്ട് പങ്കാളികളാകാനും യുഎൻ പൊതു അസംബ്ലി യോഗങ്ങളിൽ പങ്കെടുക്കാനും ഈ തീരുമാനം ഐ‌ഒ‌സിയെ പ്രാപ്തമാക്കുന്നു. ഒളിമ്പിക് ഉടമ്പടി പുനരുജ്ജീവിപ്പിച്ച് ഐ‌ഒ‌സി-യുഎൻ സഹകരണം കൂടുതൽ ഉറപ്പിക്കുന്നതിനുള്ള പ്രമേയത്തിന് 1993 ൽ പൊതുസഭ അംഗീകാരം നൽകി. 
## ഉപയോഗിക്കുന്ന ഭാഷകൾ
ഒളിമ്പിക്സിലെ ഓരോ വിളംബരത്തിലും, പ്രഖ്യാപകർ വിവിധ ഭാഷകളിൽ സംസാരിക്കുന്നു: ഫ്രഞ്ച് എല്ലായ്പ്പോഴും ആദ്യം സംസാരിക്കും, അതിനുശേഷം ഒരു ഇംഗ്ലീഷ് വിവർത്തനവും തുടർന്ന് ആതിഥേയ രാഷ്ട്രത്തിന്റെ പ്രബലമായ ഭാഷയും (ഇത് ഇംഗ്ലീഷോ ഫ്രഞ്ചോ അല്ലാത്തപ്പോൾ). 

## ആസ്ഥാനം
ലോസാനിലെ വിഡിയിൽ പുതിയ ആസ്ഥാനം നിർമ്മിക്കുന്നതിന് 2015 നവംബറിൽ ഐ‌ഒ‌സിക്ക് അനുമതി ലഭിച്ചു. പദ്ധതിയുടെ ചെലവ് 156 മില്യൺ ഡോളറായി കണക്കാക്കപ്പെടുന്നു. 125-ാം വാർഷികത്തോടനുബന്ധിച്ച് 2019 ജൂൺ 23 ന് "ഒളിമ്പിക് ഹൗസ് " ഉദ്ഘാടനം ചെയ്യുമെന്ന് ഐഒസി 2019 ഫെബ്രുവരി 11 ന് പ്രഖ്യാപിച്ചു. ഒളിമ്പിക് മ്യൂസിയം ലോസാനിലെ ഔചിയിലാണ്. 
## അവലംബം

വർഗ്ഗം:സംഘടനകൾ
വർഗ്ഗം:ഒളിമ്പിക്സ്‌
ഫോർഡ് മോട്ടോർ കമ്പനി

ഒരു അമേരിക്കൻ മൾട്ടിനാഷണൽ വാഹന നിർമാതാക്കളാണ് **ഫോർഡ് മോട്ടോർ കമ്പനി**. ഇതിന്റെ  പ്രധാന ആസ്ഥാനം ഡെട്രോയിറ്റിന്റെ പ്രാന്തപ്രദേശമായ മിഷിഗണിലെ ഡിയർ‌ബോൺ ആണ്. ഹെൻ‌റി ഫോർഡ് സ്ഥാപിച്ച ഇത് 1903 ജൂൺ 16 ന് ഫോർഡ് മോട്ടോർ കമ്പനി ആരംഭിച്ചത്.  ഫോർഡ് ബ്രാൻഡിന് കീഴിൽ  വാണിജ്യ വാഹനങ്ങളും ലിങ്കൺ ബ്രാൻഡിന് കീഴിൽ മിക്ക ആഡംബര കാറുകളും കമ്പനി വിൽക്കുന്നു.  യു.കെയിലെ ആസ്റ്റൺ മാർട്ടിന്റെ 8% ഓഹരിയും ജിയാങ്‌ലിംഗ് മോട്ടോർസിന്റെ 32% ഓഹരിയും ബ്രസീലിയൻ എസ്‌യുവി നിർമാതാക്കളായ ട്രോളറിനെയും ഫോർഡ് സ്വന്തമാക്കിയിട്ടുണ്ട്. ചൈന (ചങ്കൻ ഫോർഡ്), തായ്‌വാൻ (ഫോർഡ് ലിയോ ഹോ), തായ്ലൻഡ് (ഓട്ടോഅലിയൻസ് തായ്ലൻഡ്), തുർക്കി (ഫോർഡ് ഒട്ടോസാൻ), റഷ്യ (ഫോർഡ് സോളേർസ്) എന്നിവിടങ്ങളിലും ഫോർഡിന് സംയുക്ത സംരംഭങ്ങളുണ്ട്. 

സ്വന്തമായി വികസിപ്പിച്ചെടുത്ത എഞ്ചിനീയറിംഗ് നിർമ്മാണ രീതികൾ ഉപയോഗിച്ച് വലിയ തോതിലുള്ള കാറുകളുടെ നിർമ്മാണത്തിന് ഫോർഡിന് കഴിഞ്ഞു. 1914 ആയപ്പോഴേക്കും ഈ രീതികൾ ലോകമെമ്പാടും ഫോർഡിസം എന്നറിയപ്പെട്ടു. ഫോർഡിന്റെ മുൻ യുകെ അനുബന്ധ സ്ഥാപനങ്ങളായ ജാഗ്വാർ, ലാൻഡ് റോവർ ടാറ്റ മോട്ടോർസിന് വിറ്റു. 1999 മുതൽ 2010 വരെയുള്ള കാലത്ത് സ്വീഡിഷ് വാഹന നിർമാതാക്കളായ വോൾവോയുടെ ഉടമസ്ഥത ഫോർഡ് സ്വന്തമാക്കി. യുഎസ് ആസ്ഥാനമായുള്ള രണ്ടാമത്തെ വലിയ വാഹന നിർമാതാക്കളാണ് ഫോർഡ് (ജനറൽ മോട്ടോർസിന് പിന്നിൽ), ലോകത്തിലെ അഞ്ചാമത്തെ വലിയ വാഹനനിർമ്മാണ കമ്പനിയാണ് (ടൊയോട്ട, ഫോക്സ്-വാഗൺ, ഹ്യുണ്ടായ്-കിയ, ജനറൽ മോട്ടോർസ് എന്നിവയ്ക്ക് പിന്നിൽ).  
## ചരിത്രം
1908 ഒക്ടോബർ ഒന്നിന് ആദ്യ മോഡൽ ടി കാറുകൾ വിപണിയിലെത്തിച്ചതൊടെ ഫോർഡ് ജനങ്ങൾക്കിടയിൽ ശ്രദ്ധിക്കപ്പെട്ടു. അത്രനാൾ ജനങ്ങൾ കണ്ട വാഹനങ്ങളിൽ നിന്ന് തുകച്ചും വ്യത്യസ്ത രൂപവും യാത്രാ സുഖവും മറ്റും അവരെ ഫോർഡിനോട് അടുപ്പിച്ചു. അത്രനാളത്തെ കാറുകളിൽ നിന്ന് വ്യത്യസ്തമായി ഇടത് വശത്ത് ഘടിപ്പിച്ച സ്റ്റിയറിംഗുമായാണ് മോഡൽ ടി കാറുകൾ വിപണിയിലെത്തിച്ചത്. ലോകചരിത്രത്തിൽ ഇടത് വശത്ത് സ്റ്റിയറിംഗ് ഘടിപ്പിച്ച ആദ്യവാഹനവും ഇത് തന്നെ. 

## ഇന്ത്യയിലെ പുതിയ ഫോർഡ് കാർ മോഡലുകൾ
* **നിലവിൽ 6 കാറുകളാണ് ഫോർഡ് ഇന്ത്യയിൽ പുറത്തിറക്കുന്നത്**. 
# ഫോർഡ് ഫിഗൊ
# ഫോർഡ് ഫ്രീസ്റ്റൈൽ
# ഫോർഡ് ആസ്പൈർ
# ഫോർഡ് ഇക്കോസ്‌പോർട്
#  ഫോർഡ് എൻഡവർ
# ഫോർഡ് മസ്താംഗ്‌

## അവലംബം

വർഗ്ഗം:വാഹന നിർമ്മാണ കമ്പനികൾ
വർഗ്ഗം:കാർ നിർമ്മാണ കമ്പനികൾ
വർഗ്ഗം:ഇന്ത്യയിലെ വാഹന നിർമ്മാണ കമ്പനികൾ
ഫാസ്‌ടാഗ്

ഇലക്ട്രോണിക് ആയി ടോൾ സ്വീകരിക്കുന്നതിന് ഇന്ത്യയിലുള്ള   ഒരു സംവിധാനമാണ് **ഫാസ്‌ടാഗ്**. നാഷണൽ ഹൈവേ അതോറിറ്റി ഓഫ് ഇന്ത്യയാണ് ഇത് നിയന്ത്രിക്കുന്നത്. റേഡിയോ ഫ്രീക്വൻസി ഐഡന്റിഫിക്കേഷൻ സങ്കേതം ഉപയോഗിച്ചാണ് ഫാസ്‌ടാഗ് പ്രവർത്തിക്കുന്നത്. വാഹന ഉടമസ്ഥന്റെ പ്രീപെയ്ഡ് അക്കൗണ്ടിൽ നിന്നും ഓരോ ടോൾ ഉടമസ്ഥനും പണം ലഭ്യമാവുകയാണ് ഇതിലൂടെ ചെയ്യുന്നത്. വാഹനത്തിന്റെ വിൻഡ്ഷീൽഡിൽ ഈ ടാഗ് പതിച്ചിട്ടുണ്ടെങ്കിൽ, ടോൾ പ്ലാസയിൽ നിർത്താതെ തന്നെ യാത്ര തുടരാമെന്ന സവിശേഷതയുണ്ട്.  ചില ടോൾപ്ലാസയിൽ ഫാസ്‌ടാഗിന് പ്രത്യേക വഴിയിലൂടെ കടന്നുപോകാനുള്ള സംവിധാനമുണ്ട്.
തെരഞ്ഞെടുക്കപ്പെട്ട ബാങ്കുകൾ ഉൾപ്പെടെയുള്ള ഔദ്യോഗിക ഏജൻസികളിൽ നിന്നും ഫാസ്‌ടാഗ് വാങ്ങാം. പെട്രോൾ പമ്പുകളിൽ നിന്നും വിതരണം നടത്തുന്നതിനുള്ള ക്രമീകരണം ഒരുക്കിയിട്ടുണ്ട്,. 

ഫാസ്‌ടാഗിന് ഉപയോഗ കാലാവധി നിഷ്കർഷിച്ചിട്ടില്ല. ആവശ്യമനുസരിച്ച് റീച്ചാർജ്ജ് ചെയ്യുകയുമാവാം. ഒരു വാഹനത്തിന്റെ ഫാസ്‌ടാഗ് മറ്റൊന്നിൽ ഉപയോഗിക്കാനാവില്ല. ഫാസ്‌ടാഗ് പ്രോൽസാഹിപ്പിക്കുന്നതിന്, തുടക്കത്തിൽ നിരക്കിൽ ഇളവ് അനുവദിച്ചിട്ടുണ്ട്. നിലവിൽ രാജ്യത്തെ 58 ലക്ഷം വാഹനങ്ങളിൽ ഫാസ്റ്റ് ടാഗ് ഘടിപ്പിച്ചിട്ടുണ്ടെന്നാണ് കണക്കുകൾ സൂചിപ്പിക്കുന്നത്. 
## അവലംബം

വർഗ്ഗം:ഇന്ത്യയിലെ ഗതാഗതം
ഉന്നാവോ ബലാത്സംഗ കേസ്

2017 ജൂൺ 4 ന് ഉത്തർപ്രദേശിലെ ഉന്നാവോയിൽ 17 വയസുകാരിയെ കൂട്ടബലാത്സംഗം ചെയ്തുവെന്ന് ആരോപിച്ച് ഉണ്ടായ കേസ് ആണ് **ഉന്നാവോ ബലാത്സംഗ കേസ്**. കേസിൽ ഇതുവരെ രണ്ട് വ്യത്യസ്ത കുറ്റപത്രങ്ങൾ ഫയൽ ചെയ്തിട്ടുണ്ട്. 17 കാരിയെ ബലാത്സംഗം ചെയ്തുവെന്നാരോപിച്ച് ഉത്തർപ്രദേശിൽ നിന്നുള്ള ഭാരതീയ ജനതാ പാർട്ടി നിയമസഭാംഗമായ കുൽദീപ് സിംഗ് സെംഗറിനെതിരെ 2018 ജൂലൈ 11 ന് കേന്ദ്ര കുറ്റപത്രം സമർപ്പിച്ചു. രണ്ടാമത്തെ കുറ്റപത്രം 2018 ജൂലൈ 13 ന് സമർപ്പിച്ചു. കുൽദീപ് സിംഗ് സെംഗാർ, സഹോദരൻ, മൂന്ന് പോലീസുകാർ, മറ്റ് അഞ്ച് വ്യക്തികൾ എന്നിവരാണ് ഉണ്ണാവോ ബലാത്സംഗത്തിൽ നിന്ന് രക്ഷപ്പെട്ട പെൺകുട്ടിയുടെ പിതാവിനെ കുറ്റവാളിയാക്കിയത്.

ബലാത്സംഗത്തിൽ നിന്ന് അതിജീവിച്ച പെൺകുട്ടി 2018 ഏപ്രിൽ 8 ന് ഉത്തർപ്രദേശ് മുഖ്യമന്ത്രി യോഗി ആദിത്യനാഥിന്റെ വസതിയിൽ സ്വയം ആത്മാഹുതിക്ക് ശ്രമിച്ചു. താമസിയാതെ അവളുടെ പിതാവ് ജുഡീഷ്യൽ കസ്റ്റഡിയിൽ മരിച്ചു. ഈ സംഭവങ്ങൾ കേസിൽ പൊതുജനശ്രദ്ധ ആകർഷിച്ചു. സംഭവം 2018 ഏപ്രിലിൽ ദേശീയ മാധ്യമങ്ങളിൽ വ്യാപകമായി റിപ്പോർട്ട് ചെയ്യപ്പെട്ടു.   ഇതേ കാലയളവിൽ കതുവ ബലാത്സംഗ കേസ് ദേശീയ ശ്രദ്ധ നേടി. ഇരയായവർക്ക് നീതി തേടികൊണ്ട് സംയുക്ത പ്രതിഷേധത്തിനിടയാക്കി.

2019 ജൂലൈ 28 ന് ട്രക്ക് കൂട്ടിയിടിച്ച് ഇരയുടെ ഗുരുതരമായ പരിക്കിനും രണ്ട് ബന്ധുക്കളുടെ മരണത്തിനും കാരണമായി. കുടുംബത്തെ ഭീഷണിപ്പെടുത്തിയെന്നും സഹായത്തിനായി ഇന്ത്യൻ ചീഫ് ജസ്റ്റിസിന് കത്തെഴുതിയതായും വെളിപ്പെടുത്തി. 2019 ജൂലൈ 31 ന് സുപ്രീം കോടതിയും ചീഫ് ജസ്റ്റിസും കേസ് അംഗീകരിച്ചു.

## സംഭവം
### മുമ്പത്തെ സംഭവങ്ങൾ
## പെൺകുട്ടിയുടെ മരണം
ഉത്തർപ്രദേശിലെ ഉന്നാവിൽ ബലാൽസംഗക്കേസ് പ്രതികൾ മണ്ണെണ്ണയൊഴിച്ച് തീകൊളുത്തി മറ്റൊരു പെൺകുട്ടിയെ കൊന്നു. 2019 ഡിസംബർ 6 ന് രാത്രി 11.40ന് ഡൽഹിയിലെ സഫ്ദർജംങ് ആശുപത്രിയിലായിരുന്നു മരണം. രാത്രിയുണ്ടായ ഹൃദയാഘാതമാണ് മരണകാരണമെന്ന് മെഡിക്കൽ ബുള്ളറ്റിനിൽ പറയുന്നു. ഡിസംബർ 5 ന് വ്യാഴാഴ്ചയാണ് അഞ്ചംഗ സംഘം പെൺകുട്ടിയെ മണ്ണെണ്ണയൊഴിച്ച് തീകൊളുത്തിയത്. പെൺകുട്ടിക്ക് 90 ശതമാനം പൊള്ളലേറ്റിരുന്നു. പരാതി നൽകിയതിൻറെ പ്രതികാരമായാണ് പ്രതികളടങ്ങുന്ന അഞ്ചംഗ സംഘം പെൺകുട്ടിയെ തീകൊളുത്തിയത്.

## അവലംബം


വർഗ്ഗം:ബലാത്സംഗം ഇന്ത്യയിൽ
ബേബിഫേസ് (സംഗീതജ്ഞൻ)

അമേരിക്കൻ ഗായകനും ഗാനരചയിതാവും റെക്കോർഡ് നിർമ്മാതാവുമാണ് **കെന്നത്ത് ബ്രയാൻ എഡ്മണ്ട്സ്.** (ജനനം: ഏപ്രിൽ 10, 1958) കരിയറിൽ ഉടനീളം 26-ൽ അധികം ആർ & ബി ഹിറ്റുകൾ രചിക്കുകയും നിർമ്മിക്കുകയും ചെയ്ത അദ്ദേഹം 11 ഗ്രാമി അവാർഡുകൾ നേടിയിട്ടുണ്ട്. എക്കാലത്തെയും മികച്ച നിർമ്മാതാക്കളുടെ പട്ടികയായ NME50 യിൽ അദ്ദേഹം 20 ആം സ്ഥാനത്താണ്.

## അവലംബം

## പുറത്തേക്കുള്ള കണ്ണികൾ
*
*Babyface at Bmi.com
*

വർഗ്ഗം:1958-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഗ്രാമി പുരസ്കാര ജേതാക്കൾ
തോബിയാസ് ആന്റ് ദ എയ്ഞ്ചൽ (വെറോച്ചിയോ)

1470–1475 കാലഘട്ടത്തിൽ ഫ്ലോറൻസിലെ പ്രധാനപ്പെട്ട ഒരു ചിത്രശാലയുടെ ഉടമസ്ഥനായിരുന്ന ഇറ്റാലിയൻ നവോത്ഥാന ചിത്രകാരൻ ആൻഡ്രിയ ഡെൽ വെറോച്ചിയോ ചിത്രീകരിച്ച ഒരു അൾത്താര ചിത്രമാണ് **തോബിയാസ് ആന്റ് ദ എയ്ഞ്ചൽ.**  ലണ്ടനിലെ നാഷണൽ ഗാലറിയിലാണ് ഈ ചിത്രം സൂക്ഷിച്ചിരിക്കുന്നത്. അന്റോണിയോ ഡെൽ പൊള്ളയോളോ ചിത്രീകരിച്ച തോബിയാസിനെയും എയ്ഞ്ചലിനെയും ചിത്രീകരിക്കുന്ന മുമ്പത്തെ ചിത്രത്തിന് സമാനമാണ് ഈ ചിത്രം. ഓക്സ്ഫോർഡ് കലാചരിത്രകാരൻ മാർട്ടിൻ കെമ്പ് പറയുന്നതനുസരിച്ച്, വെറോച്ചിയോയുടെ സ്റ്റുഡിയോയിൽ അംഗമായിരുന്ന ലിയോനാർഡോ ഡാവിഞ്ചി ഈ ചിത്രത്തിന്റെ ചില ഭാഗങ്ങൾ മിക്കവാറും മത്സ്യം വരച്ചിരിക്കാം. വാഷിംഗ്ടണിലെ നാഷണൽ ഗാലറിയിലെ ഡേവിഡ് അലൻ ബ്രൗൺ, മൃദുരോമമുള്ള കൊച്ചു നായയുടെ ചിത്രവും ഉദാഹരണമായി പറയുന്നു. അങ്ങനെയാണെങ്കിൽ, ലിയോനാർഡോയുടെ ചിത്രീകരണം ഉള്ള ഒരു ചിത്രത്തിന്റെ ആദ്യത്തെ ഉദാഹരണമാണിത്.

File:Verrocchio Tobias and the angel detail 02.jpg|The fish
File:Verrocchio Tobias and the angel detail 01.jpg|The dog


## അവലംബം

## പുറം കണ്ണികൾ

വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
ഷോയിച്ചി യോക്കോയി

രണ്ടാം ലോകമഹായുദ്ധസമയത്ത് ഇംപീരിയൽ ജാപ്പനീസ് ആർമിയിൽ  ഒരു ജാപ്പനീസ് സർജന്റായിരുന്നു **ഷോയിച്ചി യോക്കോയി**.

## മുൻകാലജീവിതം
ഐച്ചി പ്രിഫെക്ചറിലെ സഓറിയിലാണ് യോകോയി ജനിച്ചത്. 1941-ൽ സൈന്യത്തിൽ ചേരുമ്പോൾ അദ്ദേഹം ഒരു തയ്യൽ പരിശീലകനായിരുന്നു.  

## യുദ്ധകാലവും യുദ്ധാനന്തര അതിജീവനവും
ഇടത്ത്‌|ലഘുചിത്രം|150x150ബിന്ദു| ഷോയിച്ചി യോക്കോയി താമസിച്ച ഗുഹയുടെ മാതൃക.  യഥാർത്ഥ ഗുഹ ഒരു ചുഴലിക്കാറ്റിൽ നശിച്ചിരുന്നു.
1945 -ൽ യുദ്ധം തീർന്ന് ജപ്പാൻ കീഴടങ്ങിയത് ഷോയിച്ചി അറിഞ്ഞത് പിന്നെയും 7 വർഷം കഴിഞ്ഞാണ്. പിടിക്കപ്പെടുകയോ മരിക്കുകയോ ചെയ്യുന്നത് അഭിമാനക്ഷതമായിക്കരുതിയ യോക്കോയി ആ ദ്വീപിൽ ആരുമറിയാതെ ജീവിച്ചു. ജപ്പാൻ കീഴടങ്ങി 28 വർഷത്തിനുശേഷം അമേരിക്കൻ സൈന്യം ദ്വീപിൽ നിന്ന്   കണ്ടെത്തുകയായിരുന്നു. തിരികെ ജപ്പാനിലെത്തിയപ്പോൾ യുദ്ധം ജയിക്കാതെ തിരിച്ചുവന്നതിൽ തനിക്ക് നാണക്കേടുണ്ടെന്ന് പറഞ്ഞത് ജപ്പാനിൽ പ്രസിദ്ധമായി. താമസിയാതെ ജപ്പാൻ ടെലിവിഷനിൽ ജനകീയനായിത്തീർന്ന അദ്ദേഹം ലളിതജീവിതരീതിയുടെ വക്താവുമായിമാറി. "മഹാരാജാവേ, ഞാൻ തിരികെയെത്തി, അങ്ങയെ വേണ്ടതുപോലെ സേവിക്കാൻ കഴിയാത്തതിൽ എനിക്കു ഖേദമുണ്ട്, ലോകം എത്ര മാറിയെങ്കിലും അങ്ങയെ സേവിക്കാനുള്ള എന്റെ നിശ്ചയദാർഢ്യത്തിനു മാറ്റവുമില്ല" എന്ന് ജപ്പാൻ കൊട്ടാരത്തിൽ എത്തിയ യോക്കോയി പറഞ്ഞിരുന്നു.1997- ൽ യോക്കോയി മരിച്ചു.

## മ്യൂസിയം
ഷോയിചി യോകോയി മെമ്മോറിയൽ ഹാൾ 2006 ൽ നാഗോയയിലെ നകഗാവ-കുയിൽ ആരംഭിച്ചു. 

## അവലംബം

* Hatashin, Omi and Shoichi Yokoi (2009). *Private Yokoi's War and Life on Guam, 1944–72: The Story of the Japanese Imperial Army's Longest WWII Survivor in the Field and Later Life.* London: Global Oriental. ;  OCLC 316801727.
* Mendoza, Patrick M. (1999). ''Extraordinary People in Extraordinary Times: Heroes, Sheroes, and Villains''. Englewood, Colorado: Libraries Unlimited. ; .

## പുറത്തേക്കുള്ള കണ്ണികൾ

* "കാട്ടിൽ മുപ്പതു വർഷം! നിങ്ങൾക്ക് ഇത് ചെയ്യാൻ കഴിയുമോ?" Short ഒരു ഹ്രസ്വ ജീവചരിത്രം. 
* യോകോയിയുടെ ഗുഹയിലേക്കുള്ള പ്രവേശന കവാടത്തിന്റെ ഫോട്ടോ 
* ഷോയിചി യോകോയി മെമ്മോറിയൽ ഹാൾ 
വർഗ്ഗം:1997-ൽ മരിച്ചവർ
വർഗ്ഗം:1915-ൽ ജനിച്ചവർ
വർഗ്ഗം:Articles containing Japanese language text
മാർഗ്ഗംകളി (ചലച്ചിത്രം)

2019 ഓഗസ്റ്റ് 2ന്‌ പ്രദർശനത്തിനെത്തിയ ഒരു മലയാളഭാഷ കോമഡി ചലച്ചിത്രമാണ് ***മാർഗംകളി***. ഒരു പഴയ ബോംബ് കഥ എന്ന ചിത്രത്തിന് ശേഷം ബിബിൻ ജോർജ് നായകനായ ഈ ചിത്രം സംവിധാനം ചെയ്തത് ശ്രീജിത്ത് വിജയനാണ്.നമിത പ്രമോദാണ് നായികാ കഥാപാത്രത്തെ അവതരിപ്പിച്ചത്. ബൈജു  ഹരീഷ് കണാരൻ, സിദ്ദിഖ്, ശാന്തി കൃഷ്ണ, ധർമ്മജൻ ബോൾഗാട്ടി എന്നിവർ മറ്റു പ്രധാന കഥാപാത്രങ്ങളെ അവതരിപ്പിച്ചു.ലിസ്റ്റിൻ സ്റ്റീഫനും, ആൽവിൻ ആന്റണിയും ചേർന്നു നിർമ്മിച്ച ചിത്രത്തിന്റെ സംഗീതസംവിധാനം ഗോപീ സുന്ദറാണ് നിർവഹിച്ചിരിക്കുന്നത്. ഈ ചിത്രം മാജിക് ഫ്രെയിംസ് വിതരണം ചെയ്തു.നർമ്മ രംഗങ്ങളാൽ സമ്പന്നമായ ഈ 
ചിത്രത്തിന് ബോക്സ് ഓഫീസിൽ പരാജയം നേരിടേണ്ടി വന്നു    .

## കഥാസാരം
സംഗീതത്തിലും വാദ്യോപകരണങ്ങളിലും താൽപ്പര്യമുള്ള രമണൻ നായരുടെയും (സിദ്ദിഖ്) ചിത്രകാരിയായ ചന്ദ്രികയുടെയും (ശാന്തികൃഷ്ണ) മകനാണ് ഭിന്നശേഷിയുള്ള സച്ചിദാനന്ദൻ (ബിബിൻ ജോർജ്). സാമ്പത്തിക ഭദ്രതയുള്ള കുടുംബമായതിനാൽത്തന്നെ  മകനെ ജോലിയ്ക്ക് വിടുന്നതിൽ കടുത്ത എതിർപ്പുള്ള അച്ഛനമ്മമാരാണ് സച്ചിയ്ക്കുള്ളത്. പരസ്പരം പിണക്കം വെച്ചു പുലർത്തുന്ന അച്ഛനും അമ്മയും, മുഴുകുടിയനായ ആന്റപ്പൻ (ബൈജു സന്തോഷ്), ലെസ്സി ഷോപ്പ് നടത്തുന്ന ടിക്ടോക് ഉണ്ണി (ഹരീഷ് പെരുമണ്ണ) എന്നിങ്ങനെ രണ്ടു സുഹൃത്തുക്കളുമടങ്ങുന്നതാണ് സച്ചിയുടെ ലോകം.

ഒരു നഷ്ടപ്രണയത്തിന്റെ വേദനയിൽ ഇനി ജീവിതത്തിൽ ഒരു പെണ്ണില്ലെന്നു ശപഥം ചെയ്തു നടക്കുന്ന സച്ചിയുടെ ജീവിതത്തിലേക്ക് അപ്രതീക്ഷിതമായി ഊർമിള (നമിത പ്രമോദ്) കടന്നു വരുന്നു. ഊർമിളയുടെ ജീവിതത്തിലേക്ക് സച്ചി കടന്നു ചെല്ലുന്നു എന്നു പറയുന്നതാവും കുറച്ചു കൂടി ഉചിതം. രണ്ടു പേർക്കുമുള്ള പരിമിതികളും കോംപ്ലക്സുകളുമെല്ലാം ഇരുവരുടെയും ബന്ധത്തിൽ പ്രശ്നങ്ങളും കലഹങ്ങളുമുണ്ടാക്കുന്നു.

## താരനിര

## പാട്ടരങ്ങ്
*വരികൾ:എം എ അബിൻരാജ് ,ബി കെ ഹരിനാരായണൻ
*ഈണം:  ഗോപി സുന്ദർ

## അവലംബം

## പുറംകണ്ണികൾ

വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഗോപീസുന്ദർ ഈണമിട്ട ഗാനങ്ങൾ
ഫാൻസി ഡ്രസ്സ്

2019 ഓഗസ്റ്റ് 2-ന് പ്രദർശനത്തിനെത്തിയ ഒരു മലയാള ഭാഷ കോമഡി ത്രില്ലർ ചലച്ചിത്രമാണ് ***ഫാൻസി ഡ്രസ്സ് (English: Fancy Dress)***. രഞ്ചിത്ത് സ്കറിയ സംവിധാനം ചെയ്ത് ഈ ചിത്രം ഗിന്നസ് പക്രുവാണ് നിർമ്മിച്ചത്. വളരെ വ്യത്യസ്തമായ ലുക്കിൽ ഗിന്നസ് പക്രു പ്രത്യക്ഷപ്പെട്ട ഈ ചിത്രത്തിൽ നായകനും അദ്ദേഹം തന്നെയാണ്. **ഇളയരാജ** എന്ന ചിത്രത്തിന് ശേഷം ഗിന്നസ് പക്രു നായകനായി അഭിനയിച്ച ചിത്രമാണിത്. ശ്വേത മേനോൻ, കലാഭവൻ ഷാജോൺ, ഹരീഷ് പെരുമണ്ണ തുടങ്ങിയവർ ഈ ചിത്രത്തിൽ പ്രധാന വേഷങ്ങൾ കൈകാര്യം ചെയ്യുന്നു. രതീഷ് വേഗയാണ് ഈ ചിത്രത്തിന്റെ സംഗീത സംവിധാനം ചെയ്തത്.

## കഥാസാരം
പോക്കറ്റടിയും കഞ്ചാവ് വിൽപനയുമായി ഗോവയിൽ താമസിക്കുന്ന രണ്ട് ചെറിയ കള്ളന്മാരാണ് ഡിക്രൂസും സെബാനും. കള്ളത്തരങ്ങളുമായി മുന്നോട്ടുപോകുന്ന ഇവരുടെ ഇടയിലേയ്ക്ക് ഗബ്രിയേൽ എന്ന മാഫിയ തലവൻ കയറി വരുന്നു. തന്നാൽ കഴിയാത്തൊരു ജോലി ചെയ്തു തരുക എന്നതാണ് ഗബ്രിയേലിന്റെ ആവശ്യം. ഇരുവർക്കും വലിയൊരു തുകയും ഓഫർ ചെയ്യുന്നു. അതിനായി ഇറങ്ങിത്തിരിക്കുന്ന സെബാനും ഡിക്രൂസും കേരളത്തിലെത്തുന്നതും തുടർന്നുണ്ടാകുന്ന സംഭവവികാസങ്ങളുമാണ് ചിത്രം പറയുന്നത്.

## അഭിനേതാക്കൾ
* ഗിന്നസ് പക്രു...ഡിക്രു
* ശ്വേത മേനോൻ...പ്രിയ
* കലാഭവൻ ഷാജോൺ...നന്ദൻ
* ഹരീഷ് പെരുമണ്ണ...സെബാൻ
* സന്തോഷ് കീഴാറ്റൂർ
* ബിജുക്കുട്ടൻ
* ബാല

## സംഗീതം

## അവലംബം

വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ
ഹോണ്ട ഗോൾഡ് വിങ്

ഹോണ്ട മോട്ടോർ കമ്പനിയുടെ ആഡംബര മോട്ടോർ സൈക്കിളാണ് **ഗോൾഡ് വിങ്**.  ഏറെ വൈകാതെ വൻകിട രാജ്യങ്ങളിൽ യുവതലമുറയുടെ ഇഷ്ട മോഡലായി ഈ ആഡംബര മോട്ടോർ സൈക്കിൾ മാറി. പിന്നീട് ഗോൾഡ് വിങിന്റെ നിരവധി മോഡലുകൾ പുറത്തിറങ്ങി. ഹോണ്ട മോട്ടോർ കമ്പനി അവരുടെ ഗോൾഡ് വിങിന്റെ ഏറ്റവും പുതിയ മോഡൽ ബൈക്ക് അവതരിപ്പിച്ചു. ലോകത്തിലെ ഏറ്റവും മികച്ച ആഡംബര ബൈക്കാണിത്. ഇതിന്റെ പുതിയ മോഡലിന് (ഗോൾഡ് വിങ് ജിഎൽ 1800) വില ഇന്ത്യയിൽ 29 ലക്ഷത്തിനടുത്തു വരും. ഏകദേശം ഒരു ആഡംബര കാറിന്റെ വില. 1974 ഒക്ടോബറിൽ കൊളോൺ മോട്ടോർസൈക്കിൾ ഷോയിൽ ആണ് ആദ്യമായി ഗോൾഡ് വിങ് അവതരിപ്പിക്കപ്പെട്ടത്. 
## ഇന്ത്യയിൽ
ഒട്ടേറെ പ്രത്യേകതകളുമായാണ് ഹോണ്ട ഗോൾഡ് വിങ് ജിഎൽ 1800 ഇന്ത്യൻ വിപണിയിലെത്തുന്നത്.  ലോകത്തിലെ എയർബാഗുള്ള ആദ്യ മോട്ടോർസൈക്കിളാണിത്. ആഡംബര കാറുകളുടെ യാത്രാനുഭവമാണ് ഗോൾഡ് വിങ് ജിഎൽ 1800 വാഗ്ദാനം ചെയ്യുന്നത്. ദീർഘദൂര യാത്രകൾക്ക് വേണ്ടി പ്രത്യേകം തയ്യാറാക്കിയ ഇരുചക്രവാഹനം. സുരക്ഷയും സുഖവും വിനോദവും കൂട്ടിയിണക്കിയാണ് ഇതിന്റെ രൂപകൽപ്പന. ടൂറിങ് ബൈക്ക് വിഭാഗത്തിൽപെടുന്ന ഗോൾഡ് വിങ് ജിഎൽ 1800 ന് ഭാരം കുറഞ്ഞതും എന്നാൽ കരുത്തുള്ളതുമായ ട്വിൻ സ്പാർ അലുമിനിയം ഫ്രെയിമാണ് ഉപയോഗിക്കുന്നത്. താപനില കുറഞ്ഞ മേഖലകളിലൂടെയുള്ള യാത്രക്കായി ചൂടാക്കാവുന്ന ഹാൻഡിൽ ബാർ ഗ്രിപ്പുകൾ, സീറ്റ് എന്നിവയുമുണ്ട് ഇതിൽ. യാത്രയ്ക്കിടെ സംഗീതം ആസ്വദിക്കാനാണ് മ്യൂസിക് സിസ്റ്റം. ആറ് സ്പീക്കർ , 80 വാട്ട്‌സ് സറൗണ്ട് സൗണ്ട് ഓഡിയോ സിസ്റ്റം.  ഐപോഡ്, ഐഫോൺ, യു.എസ്.ബി എന്നിവ ഇതുമായി കണക്ട് ചെയ്ത് സംഗീതം ആസ്വദിക്കാം. ഭാരം കുറച്ച് കൂടുതലായതുകൊണ്ട് തന്നെ പാർക്കിങ് എളുപ്പമാക്കാൻ ഇലക്ട്രിക് റിവേഴ്‌സ് ഗീയർ സിസ്റ്റവും നൽകിയിട്ടുണ്ട്. ഇലക്ട്രിക് ക്രൂസ് കൺട്രോൾ സിസ്റ്റം ഹൈവേ യാത്രകൾ ആയാസരഹിതമാക്കും. ആന്റിലോക്ക് ബ്രേക്കിങ് സിസ്റ്റവും ഗോൾഡ് വിങിൽ ഉൾപ്പെടുത്തിയിരിക്കുന്നു. രണ്ടു വശത്തും പിന്നിലുമായി ഒരുക്കിയിരിക്കുന്ന ലഗേജ് സ്‌പേസിന് 150 ലിറ്റർ കപ്പാസിറ്റിയുണ്ട്. 25 ലിറ്ററാണ് ഇന്ധന ടാങ്ക് ശേഷി. ആറു സിലിണ്ടർ 1832 സിസി എഞ്ചിനാണ് ബൈക്കിന്റെ കരുത്ത്. 
## അവലംബം

വർഗ്ഗം:മോട്ടോർ സൈക്കിൾ മോഡലുകൾ
വർഗ്ഗം:ഇന്ത്യയിലെ മോട്ടോർ സൈക്കിളുകൾ
വർഗ്ഗം:മോട്ടോർ സൈക്കിളുകൾ
വർഗ്ഗം:ഇന്ത്യയിലെ ഇരുചക്രവാഹനങ്ങൾ
ഇരട്ടിമധുരം (ചലച്ചിത്രം)

ശ്രീകുമാരൻ തമ്പി സംവിധാനം ചെയ്ത 1982-ലെ ഇന്ത്യൻ മലയാള ചിത്രമാണ് **ഇരട്ടിമധുരം**. പ്രേം നസീർ, കൃഷ്ണചന്ദ്രൻ, കെ. ആർ. വിജയ, മാസ്റ്റർ രാജകുമാരൻ തമ്പി എന്നിവരാണ് പ്രധാന വേഷങ്ങളിൽ അഭിനയിച്ച ഈ ചിത്രം  ഹെമ്നാഗ് ഫിലിംസ് നിർമ്മിച്ചു..ഈ ചിത്രത്തിൽ ശ്രീകുമാരൻ തമ്പി എഴുതിയ വരികൾക്ക്  ശ്യാം സംഗീതം നൽകിയിരിക്കുന്നു. 

## താരനിര

## പാട്ടരങ്ങ്
ഗാനങ്ങൾ :ശ്രീകുമാരൻ തമ്പി 
ഈണം :ശ്യാം

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ

വർഗ്ഗം:ശ്രീകുമാരൻ തമ്പി സംവിധാനം ചെയ്ത ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:തമ്പി-ശ്യാം ഗാനങ്ങൾ
സാഹസിക ടൂറിസം അക്കാദമി

സാഹസികപ്രവർത്തനങ്ങൾക്ക് പരിശീലനം നൽകാൻവേണ്ടി തിരുവനന്തപുരം ജില്ലയിലെ കാട്ടാക്കടയിലെ ശാസ്താംപാറയിൽ ആരംഭിക്കുന്ന പഠന-പരിശീലന കേന്ദ്രമാണ്  **സാഹസിക ടൂറിസം അക്കാദമി**.  നിലവിൽ തിരുവനന്തപുരത്ത് വേളി ടൂറിസ്റ്റ് വില്ലേജ്, കൊല്ലം ആശ്രാമം, തെന്മല, വയനാട് ജില്ലയിൽ കർലാട്, മലപ്പുറത്ത് കോട്ടപ്പുറം എന്നിവിടങ്ങളിൽ സോഫ്റ്റ് അഡ്വഞ്ചർ പാർക്ക് പ്രവർത്തിക്കുന്നുണ്ട്. എന്നാൽ ശാസ്താംപാറയിൽ ആരംഭിക്കുന്നത് സാഹസികപ്രവർത്തനങ്ങൾക്ക് വേണ്ടി മാത്രമായുള്ള കേരളത്തിലെ ആദ്യ സംരംഭമാണ്. 
## അവലംബം

വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
ഹോണ്ട മോട്ടോർ കമ്പനി

1959 മുതൽ ലോകത്തിലെ ഏറ്റവും വലിയ മോട്ടോർസൈക്കിൾ നിർമ്മാണ കമ്പനിയാണ് **ഹോണ്ട മോട്ടോർ കമ്പനി**.  2015 ൽ ലോകത്തിലെ എട്ടാമത്തെ വലിയ വാഹന നിർമാതാക്കളായി മാറി. ഓട്ടോമൊബൈൽ, മോട്ടോർ സൈക്കിൾ ബിസിനസുകൾ, പൂന്തോട്ട ഉപകരണങ്ങൾ, മറൈൻ എഞ്ചിനുകൾ, വാട്ടർക്രാഫ്റ്റ്, പവർ ജനറേറ്ററുകൾ എന്നിവയും ഹോണ്ട മോട്ടോർസ് നിർമ്മിക്കുന്നു.  1986 മുതൽ, ഹോണ്ട കൃത്രിമ ഇന്റലിജൻസ് / റോബോട്ടിക് ഗവേഷണങ്ങളിൽ ഏർപ്പെടുകയും 2000 ൽ അസിമോ എന്ന പേരിൽ കമ്പനി ഒരു റോബോട്ട് പുറത്തിറക്കുകയും ചെയ്തു. 
## ചരിത്രം
ജീവിതത്തിലുടനീളം വാഹനങ്ങളിൽ താൽപ്പര്യമുണ്ടായിരുന്നു ഹോണ്ടയുടെ സ്ഥാപകനായ സോചിരോ ഹോണ്ടയുടെ പരിശ്രമത്തിന്റെ ഫലമായാണ് ഹോണ്ട മോട്ടോർസ് രൂപംകൊള്ളുന്നത്.  രണ്ടാം ലോക മഹായുദ്ധത്തെ തുടർന്ന് അതിരൂക്ഷമായ ഇന്ധനക്ഷാമം അനുഭവിച്ച ജപ്പാനിൽ ഹോണ്ടാ കമ്പനി സ്ഥാപകനായ സോചിരോ ഹോണ്ട, താൻ നിർമ്മിച്ച ചെറിയ എഞ്ചിൻ സൈക്കിളിൽ ഘടിപ്പിച്ച് ലോകത്തെ ആദ്യത്തെ മോട്ടോർ സൈക്കിളിനു രൂപം നൽകി. തുടർന്ന് അദ്ദേഹം മോട്ടോർ സൈക്കിളുകൾ നിർമ്മിക്കുന്ന കമ്പനി തുടങ്ങാൻ ജപ്പാനിലെ 18,000 സൈക്കിൾ ഷോപ്പുകാരുടെ സഹായം തേടി. അവരിൽ മൂവായിരം ആളുകൾ ഹോണ്ടയുടെ കമ്പനിയിൽ പണം നിക്ഷേപിച്ചു. അങ്ങനെയാണ് 1948 ൽ ഹോണ്ട മോട്ടോർ കമ്പനി രൂപീകരിക്കുന്നത്. ആദ്യം നിരത്തിലിറക്കിയ ബൈക്കുകൾ പരാജയമായിരുന്നെങ്കിലും പരിഷ്കരിച്ച പുതിയ മോഡൽ വിജയം കണ്ടു. ഹോണ്ടയ്ക്ക് പിന്നീടു തിരിഞ്ഞുനോക്കേണ്ടി വന്നിട്ടില്ല. ഇന്ന് ലോകത്ത് ഏറ്റവും കൂടുതൽ മോട്ടോർ സൈക്കിളുകൾ ഉൽപാദിപ്പിക്കുന്നത് ഹോണ്ടയാണ്.

## ഇലക്ട്രിക്ക് കാർ
സമീപ ഭാവിയിൽ ഹോണ്ട വിപണിയിലിറക്കാൻ പോകുന്ന  ഇലക്ട്രിക്ക് കാറാണ് **ഹോണ്ട ഇ**.  2019 ജനീവ മോട്ടോർ ഷോയിൽ ഇതിന്റെ ഏകദേശ നിർമ്മാണ മാതൃകയും കമ്പനി അവതരിപ്പിച്ചു. ഒറ്റ ചാർജ്ജിൽ 201 കിലോമീറ്റർ വരെ സഞ്ചരിക്കാൻ ഹോണ്ട ഇയ്ക്ക് ആകും. 30 മിനുട്ടുകൾക്കുള്ളിൽ 80 ശതമാനം ചാർജ് ആകുന്ന ഫാസ്റ്റ് ചാർജ്ജിംഗ് സംവിധാനം കാറിനുണ്ട്. ആദ്യ ഘട്ടത്തിൽ യൂറോപ്യൻ വിപണിയെ ലക്ഷ്യമാക്കിയാവും കമ്പനി ഇലക്ട്രിക്ക് കാർ പുറത്തിറക്കുക. ഇന്ത്യയിലേക്ക് ഹോണ്ട ഇ എന്ന് എത്തുമെന്ന കാര്യത്തിൽ കമ്പനി ഇതുവരെ വ്യക്തത വരുത്തിയിട്ടില്ല. 
## ഇന്ത്യയിലെ പുതിയ ഹോണ്ട കാർ മോഡലുകൾ
* **നിലവിൽ 9 കാറുകളാണ് ഹോണ്ട ഇന്ത്യയിൽ പുറത്തിറക്കുന്നത്.** 
# ഹോണ്ട ബ്രിയോ
# ഹോണ്ട അമേസ്
# ഹോണ്ട ജാസ്
# ഹോണ്ട WR-V
# ഹോണ്ട BR-V
# ഹോണ്ട സിറ്റി
# ഹോണ്ട CIVIC
# ഹോണ്ട CR-V
# ഹോണ്ട അക്കോർഡ്

## അവലംബം

വർഗ്ഗം:വാഹന നിർമ്മാണ കമ്പനികൾ
വർഗ്ഗം:കാർ നിർമ്മാണ കമ്പനികൾ
വർഗ്ഗം:ഇന്ത്യയിലെ വാഹന നിർമ്മാണ കമ്പനികൾ
മലബാർ റിവർ ഫെസ്റ്റിവൽ വാട്ടർ കയാക്കിങ്

കേരളത്തിലെ കോഴിക്കോട് ജില്ലയിൽ നടത്തപ്പെടുന്ന ഒരു സാഹസിക വൈറ്റ് വാട്ടർ കയാക്കിങ് ചാംപ്യൻഷിപ്പ് മത്സരമാണ് **മലബാർ റിവർ ഫെസ്റ്റിവൽ**.  ഇതിലെ പ്രധാന ഇനമാണ് *ഡൗൺ റിവർ എക്‌സ്ട്രീം റെയ്‌സ്*. കേരള ടൂറിസം വകുപ്പും ജില്ലാ ടൂറിസം പ്രമോഷൻ കൗൺസിലും കോഴിക്കോട് ജില്ലാ പഞ്ചായത്തും ചേർന്നാണ് കയാക്കിംഗ് ചാംപ്യൻഷിപ്പ് സംഘടിപ്പിക്കുന്നത്.  വിവിധ രാജ്യങ്ങളിൽ നിന്നുള്ള അന്തർദേശീയ താരങ്ങളും മത്സരത്തിൽ പങ്കെടുക്കാൻ എത്തുന്നുണ്ട്. ചാലിയാറിൻറെ ഉപനദികളായ ഇരുവഞ്ഞിപ്പുഴയിലും  ചാലിപ്പുഴയിലും ആണ് മത്സരങ്ങൾ നടക്കുക.  സ്ലാലോം, ബോട്ടർ ക്രോസ്, ഡൌൺ റിവർ, സൂപ്പർ ഫൈനൽ എക്സ്ട്രീം റെയ്സ് എന്നിങ്ങനെ വിവിധ ഇനങ്ങളിലാണ് മത്സരങ്ങൾ നടത്തപ്പെടുന്നത്. ദക്ഷിണേന്ത്യയിലെ ഏക വൈറ്റ് വാട്ടർ കയാക്കിങ് ചാമ്പ്യൻഷിപ്പാണിത്. ചാംപ്യൻഷിപ്പിൽ വിജയിക്കുന്ന പുരുഷ താരത്തെ *റാപിഡ് രാജ* എന്നും വനിതയെ *റാപിഡ് റാണി* എന്നും വിളിക്കുന്നു.  ആദ്യമായി 2013-ലാണ് കയാക്കിങ് ചാംപ്യൻഷിപ്പ് നടന്നത്. 

## ഇതും കാണുക

* കയാക്കിങ്
* കനോയിംഗ്

## അവലംബം

## പുറത്തേക്കുള്ള കണ്ണികൾ
*മലബാർ റിവർ ഫെസ്റ്റിവലിന്റെ ഔദ്യോഗിക വെബ് പേജ് 
*ഔദ്യോഗിക ഫേസ്ബുക്ക് പേജ്
കയാക്കിങ്

കയാക്ക് എന്നപേരിൽ അറിയപ്പെടുന്ന ചെറു നൗകകൾ വെള്ളത്തിനു മുകളിലൂടെ തുഴഞ്ഞുള്ള മത്സരമാണ് കയാക്കിങ്. ഇതിന് കാനോയിംഗിനോട് സാമ്യമുണ്ട്. കേരളത്തിൽ 2013 മുതൽ മലബാർ റിവർ ഫെസ്റ്റിവൽ വാട്ടർ കയാക്കിങ് എന്നപേരിൽ കയാക്കിങ് ചാംപ്യൻഷിപ്പ് നടന്നുവരുന്നു. 
## ചരിത്രം
വടക്കൻ ആർട്ടിക് പ്രദേശങ്ങളിലെ എസ്‌കിമോകളാണ് ആയിരക്കണക്കിന് വർഷങ്ങൾക്ക് മുമ്പ് കയാക്കുകൾ നിർമിച്ചത്. കയാക്കിന്റെ ഫ്രെയിം നിർമ്മിക്കാൻ അവർ തടിയും ചിലപ്പോൾ തിമിംഗിലത്തിന്റെ അസ്ഥികൂടവും ഉപയോഗിച്ചു. വേട്ടയാടലിനും മീൻപിടുത്തത്തിനുമായിരുന്നു അവർ കയാക്ക് നിർമിച്ചത്. എസ്‌കിമോകളുടെ ഭാഷയിൽ കയാക്ക് എന്ന വാക്കിന്റെ അർത്ഥം "വേട്ടക്കാരന്റെ ബോട്ട്" എന്നാണ്. 1950 കളിൽ ഫൈബർഗ്ലാസ് കയാക്കുകൾ വികസിപ്പിക്കുകയും ഉപയോഗിക്കുകയും ചെയ്തു. പിന്നീട്  പി.വി.സി രൂപത്തിലുള്ള കയാക്കുകൾ പ്രചാരത്തിലായി. 1970 കളിൽ യു‌എസിൽ ഒരു മുഖ്യധാരാ ജനപ്രിയ കായിക ഇനമായി കയാക്കിംഗ്  പുരോഗമിച്ചു. ഇപ്പോൾ, പത്തിലധികം വൈറ്റ് വാട്ടർ കയാക്കിംഗ് ഇവന്റുകൾ ഒളിമ്പിക്സിൽ നടത്തപ്പെടുന്നുണ്ട്. 
## ഇതും കാണുക
* മലബാർ റിവർ ഫെസ്റ്റിവൽ വാട്ടർ കയാക്കിങ്
* കനോയിംഗ്

## അവലംബം

വർഗ്ഗം:കായികം
വർഗ്ഗം:വിനോദം
വർഗ്ഗം:സമ്മർ ഒളിമ്പിക്സ് കായികയിനങ്ങൾ
മിസ് & മിസ്റ്റർ ഡെഫ് വേൾഡ്

right|thumb|മിസ് ബധിര ഏഷ്യ 2018 നിഷ്ത ദുഡെജ, നവംബർ 2018
ബധിരതായുള്ളവർക്കായി അന്താരാഷ്ട്ര തലത്തിൽ നടത്തപെടുന്ന സൗന്ദര്യ മത്സരമാണ് **മിസ് & മിസ്റ്റർ ഡെഫ് വേൾഡ്** അഥവാ **ലോക ബധിര സൗന്ദര്യ മത്സരം**.

2019ലെ മിസ് ഡെഫ് വേൾഡ് കിരീടം നേടിയത് ഇന്ത്യക്കാരിയായ വിദിഷ ബലിയാൻ ആണ്. സൗത്ത് ആഫ്രിക്കയിൽ വെച്ച് നടന്ന മത്സരത്തിൽ 11 ഫൈനലിസ്റ്റുകളെ പിന്തള്ളിയാണ് വിദിഷ നേട്ടം കരസ്ഥമാക്കിയത്. ആദ്യമായാണ് ഇന്ത്യക്ക് മിസ് ഡെഫ് വേൾഡ് കിരിടീം ലഭിക്കുന്നത്.

സെപ്റ്റംബർ 29, 2018 ന് മിസ് ഇന്ത്യ 2018 നിഷ്ത ദുഡെജ (en) മിസ്സ് ഏഷ്യ 2018 കിരീടം നേടി.

മിസ് ഡെഫ് ഇന്ത്യാ മത്സരത്തിൽ റണ്ണർ അപ്പായ മലയാളി പെൺകുട്ടിയാണ് കൊച്ചി ഏരൂർ സ്വദേശിനി സോഫിയ.

## ഇതും കാണുക
* ഫെമിന മിസ്സ് ഇന്ത്യ
* മിസ് കേരള

## അവലംബം

വർഗ്ഗം:സൗന്ദര്യ മത്സരങ്ങൾ
മിസ് എർത്ത്

പാരിസ്ഥിതിക അവബോധം പ്രോത്സാഹിപ്പിക്കുന്ന ഒരു വാർഷിക അന്തർദ്ദേശീയ പരിസ്ഥിതി പ്രമേയ സൗന്ദര്യമത്സരമാണ് **മിസ് എർത്ത്**.  മിസ്സ് വേൾഡ്, മിസ്സ് യൂണിവേഴ്സ്, മിസ് ഇന്റർനാഷണൽ എന്നിവയ്‌ക്കൊപ്പം, മിസ് എർത്തും ലോകത്തിലെ പ്രധാന സൗന്ദര്യമത്സരങ്ങളിൽ ഒന്നാണ്.  പങ്കെടുക്കുന്ന രാജ്യങ്ങളുടെ പരിസ്ഥിതി വകുപ്പുകൾ, വിവിധ സ്വകാര്യ മേഖലകൾ, കോർപ്പറേഷനുകൾ, ഗ്രീൻപീസ്, വേൾഡ് വൈൽഡ്‌ലൈഫ് ഫൗണ്ടേഷൻ (ഡബ്ല്യുഡബ്ല്യുഎഫ്) എന്നിവയുമായും മിസ് എർത്ത് ഫ ഫൗണ്ടേഷൻ സഹകരിച്ചു പ്രവർത്തിക്കുന്നു. 

നിലവിലെ മിസ്സ് എർത്ത് 2018 നവംബർ 3 ന് കിരീടമണിഞ്ഞ വിയറ്റ്നാമിലെ ങ്‌യുയാൻ ഫാങ് ഖാൻ ആണ്.
## ഇതും കാണുക
* ഫെമിന മിസ്സ് ഇന്ത്യ
* മിസ് കേരള

## അവലംബം
മാൻ വേഴ്സസ് വൈൽഡ്

ബെയർ ഗ്രിൽസ് എന്ന സാഹസിക സഞ്ചാരി ഡിസ്കവറി ചാനലിൽ അവതരിപ്പിക്കുന്ന സാഹസികപരിപാടിയിയാണ് **മാൻ വെഴ്സസ് വൈൽഡ് (Man Vs Wild)**.      ബ്രിട്ടീഷ് ടെലിവിഷൻ നിർമ്മാണ കമ്പനിയായ ഡൈവേഴ്‌സ് ബ്രിസ്റ്റലാണ് സീരീസ് നിർമ്മിച്ചത്. 
2006 നവംബർ 10നാണ് ഈ പരുപാടി ആദ്യമായി പ്രക്ഷേപണം ചെയ്തത്. 
## പങ്കെടുത്ത പ്രമുഖർ
മുൻ അമേരിക്കൻ പ്രസിഡന്റ് ബറാക്ക് ഒബാമ, ഇന്ത്യൻ പ്രധാനമന്ത്രി നരേന്ദ്ര മോദി, ഹോളിവുഡ് താരങ്ങൾ എന്നിങ്ങനെ ഒട്ടനവധി പ്രമുഖർ മാൻ വേഴ്സസ് വൈൽഡ് സീരിസിൽ ബെയറിനൊപ്പം ചേർന്നിട്ടുണ്ട്.
## ഇതും കാണുക
*ബെയർ ഗ്രിൽസ്
## അവലംബം
ഡൽ‌ഹി ഘരാന

**ഡൽഹി ഘരാന** തബലയിലെ ഘരാനകളിൽ ഏറ്റവും പഴക്കമേറിയതാണ്. പതിനെട്ടാം നൂറ്റാണ്ടിൽ സിദ്ധർ ഖാൻ ആണ് ആരംഭിച്ചത്. പഖ്‌വാജ് വായനക്കാരനായിരുന്ന ഇദ്ദേഹത്തിന്റെ സ്വാധീനം ഈ ഘരാനയിൽ കാണാം. ഇപ്പോൾ തബലയാണ് ഡൽഹി ഘരാനയിൽ പ്രധാനമായും ഉപയോഗിയ്ക്കുന്നത്. അജ്‌രദ ഘരാന, ലഖ്‌നൗ ഘരാന, ഫറൂഖാബാദ് ഘരാന, ബനാറസ് ഘരാന, പഞ്ചാബ് ഘരാന ഇവയും ഈ ശ്രേണിയിൽ പെട്ടവയാണ്.

## ചരിത്രം
പതിനെട്ടാം നൂറ്റാണ്ടിന്റെ തുടക്കത്തിൽ ദില്ലി ഘരാന സ്ഥാപിച്ചത് മിയ സിദ്ധർ ഖാൻ ദാദിയായിരുന്നു. അദ്ദേഹം തബലയുടെ ഉപജ്ഞാതാവ് എന്നും അറിയപ്പെടുന്നു.
## അവലംബം

വർഗ്ഗം:ഹാൻഡ് ഡ്രംസ്
വൈറ്റ് ടീ

തേയില നാമ്പുകൾ വിടരും മുൻപ് അതിലെ വെള്ള നാരുകൾ നിലനിൽക്കെ തന്നെ നുള്ളി നേരിട്ട് ഉണക്കി പൊടിച്ചെടുക്കുന്ന തേയിലയാണ് **വൈറ്റ് ടീ** അഥവാ **വെള്ള തേയില.** രാസപ്രക്രിയയിലൂടെ തേയിലയുടെ കടുപ്പം കൂട്ടാറില്ല എന്നതും ഇതിൻറെ പ്രത്യേകതയാണ്. വിരിഞ്ഞു വരുന്നതിനു മുൻപുള്ള ഇളംപച്ച ഇലകളും തിരികളും ശ്രദ്ധാപൂർവം കൈകൊണ്ടു പറിച്ച്, ആന്റി ഓക്സിഡന്റുകൾ നഷ്ടപ്പെടാതെ സൂര്യപ്രകാശമോ മറ്റു മാർഗങ്ങളോ ഉപയോഗിച്ച് പ്രത്യേക ഊഷ്മാവിലാണ് ഇത് ഉണക്കിയെടുക്കുന്നത്. പതിവ് പ്രോസസിങ് രീതികളൊന്നും ഉപയോഗിക്കില്ല. ഇതുമൂലം ഗ്രീൻ ടീയേക്കാൾ ആന്റി ഓക്സിഡന്റും ഫ്ലേവനോയിഡ്സും മൂന്നിരട്ടിയോളമുണ്ട്. ഇളം മഞ്ഞനിറമാണ് വൈറ്റ് ടീ ഉപയോഗിച്ചുള്ള ചായക്ക്. 
## പ്രത്യേകതകൾ
സാധാരണ ചായപ്പൊടി, ഗ്രീൻ ടീ എന്നിവയെ അപേക്ഷിച്ച് ഇതിലടങ്ങിയിരിക്കുന്ന കഫീനും കുറവാണ്. മധുരമില്ലാത്ത ഗ്രീൻ ടീ കുടിക്കുമ്പോഴുള്ള ചവർപ്പും കയ്പുമൊന്നും വൈറ്റ് ടീക്ക് ഇല്ല. നേരിയ മധുരത്തോടു കൂടിയ ഇളം രുചിയാണ്. കാൻസർ, ബിപി, കൊളസ്ട്രോൾ, ഹൃദ്രോഗങ്ങൾ, പ്രമേഹം എന്നിവയുള്ളവർക്ക് പ്രയോജനകരം. എല്ലുകളുടെ ആരോഗ്യത്തിനും ശരീരത്തിലെ വിഷാംശങ്ങൾ നീക്കി ഡീടോക്സിഫിക്കേഷൻ നടത്തുന്നതിനും കഴിവുള്ളതായാണ് കണ്ടെത്തൽ. 
## ഉൽപാദനം
ചൈനയാണ് നിലവിൽ വൈറ്റ് ടീ ഉല്പാദനത്തിൽ മുന്നിൽ. അടുത്തിടെയായി കിഴക്കൻ നേപ്പാൾ, തായ്‌വാൻ, തായ്ലൻഡ്, തെക്കൻ ശ്രീലങ്ക, വടക്കുകിഴക്കൻ ഇന്ത്യ എന്നിവിടങ്ങളിലും ഉൽ‌പാദിപ്പിക്കുന്നുണ്ട്.
## ഇതും കാണുക
*ചൈനീസ് ചായ

## അവലംബം

വർഗ്ഗം:ചായ
കമ്പ്യൂട്ടർ മെമ്മറി

കമ്പ്യൂട്ടറിലോ കമ്പ്യൂട്ടർ അനുബന്ധ യന്ത്രാംശങ്ങളിലോ പെട്ടെന്നുളള ഉപയോഗത്തിനായി വിവരങ്ങൾ സംഭരിച്ചു  വയ്ക്കുന്നതിനുളള ഉപാധികളെയാണ്  കമ്പ്യൂട്ടിംഗിൽ **മെമ്മറി അഥവാ സ്മൃതി** എന്ന് പറയപ്പെടുന്നത്.  ഇവ മെറ്റൽ ഓക്സൈഡ് സെമികണ്ടക്ടർ (എംഓഎസ്) എന്ന അർത്ഥചാലകസ്മൃതി(സെമികണ്ടക്ടർ മെമ്മറി) കളാണ്. ഇവയിൽ വിവരം ശേഖരിക്കപ്പെടുന്നത് സിലിക്കൺ സംയോജിത പരിപഥ ചിപ്പുകളിലെ മോസ്ഫെറ്റ് സ്മൃതി അറകളിൽ (MOSFET- MOS Field Effect Transistor Memory Cells) ആണ്.  കമ്പ്യൂട്ടർ സ്മൃതി വളരെ വേഗത്തിൽ പ്രവർത്തിക്കുന്ന ഒന്നാണ്.   ആവശ്യമെങ്കിൽ കമ്പ്യൂട്ടർ മെമ്മറിയുടെ ഉള്ളടക്കങ്ങൾ മറ്റൊരു ദ്വിതീയ സംഭരണത്തിലേക്ക് മാറ്റാൻ കഴിയും. 

കമ്പ്യൂട്ട൪ സ്മൃതികൾ രണ്ട് തരം ഉണ്ട്, അസ്ഥിര സ്മൃതിയും സ്ഥിര സ്മൃതിയും. 

### അസ്ഥിര സ്മൃതി (Volatile Memory)
സംഭരിക്കപ്പെട്ട  വിവരങ്ങൾ മാഞ്ഞുപോകാതിരിക്കുന്നതിന് ഊർജ്ജം ആവശ്യമുളള തരം സ്മൃതികളാണ് അസ്ഥിരസ്മൃതികൾ. സ്ഥിത റാം (Static RAM- SRAM), ഗൈതിക റാം (Dynamic RAM- DRAM) എന്നിവയാണ് അത്യാധുനിക അസ്ഥിര സ്മൃതികൾ.  പ്രാഥമിക സ്മൃതി, വേഗതയേറിയ സിപിയു കാഷെ മെമ്മറി തുടങ്ങിയവ അസ്ഥിര സ്മൃതിയുടെ ഉദാഹരണങ്ങളാണ്.   

വൈദ്യുതോർജ്ജം ഘടിപ്പിച്ചിരിക്കുന്നിടത്തോളം സ്റ്റാറ്റിക് റാം അതിലെ ഉളളടക്കത്തെ നിലനിറുത്തുന്നു.  പ്രതിബിറ്റിന് 6 ട്രാൻസിസ്റ്ററുകൾ ഉപയോഗിക്കുന്ന ഇവ സുഗമമായ സമ്പർക്കമുഖം (Interfacing) സാധ്യമാക്കുന്നു. 

ഗൈതിക റാം നിയന്ത്രണത്തിനും സമ്പർക്കം സാധ്യമാക്കുന്നതിനും കൂടുതൽ സങ്കീർണമാണ്. കൂടാതെ ഉളളടക്കങ്ങൾ നഷ്ടമാകാതിരിക്കുന്നതിന് സ്ഥിരമായി പുതുക്കൽ ചംക്രമണങ്ങൾ ആവശ്യവുമാണ്.  

സ്ഥിതറാമുകൾ മേശപ്പുറ കമ്പ്യൂട്ട൪സ്മൃതികൾക്ക് അനുയോജ്യമല്ല.  അവിടെ ഗൈതിക റാമുകളുടെ വാഴ്ചയാണുളളത്.  എന്നാൽ ചെറിയ ശേഷി ആവശ്യമുളള വേഗസ്മൃതി (Cache Memory) കൾ സ്ഥിതറാമുകളുടെ വിഹാരകേന്ദ്രമാണ്.  10 കിലോമാത്രയിൽ താഴെ ശേഷി ആവശ്യമുളള സംഗൂഢ വ്യൂഹ (Embedded Systems)ങ്ങളിൽ വ്യാപകമായി സ്ഥിതറാമുകൾ ഉപയോഗിച്ചുവരുന്നു.  സ്ഥിത-ഗൈതിക റാമുകളെ തുടച്ചുമാറ്റാൻ ശേഷിയുളള ഇസഡ് റാം, എ-റാം തുടങ്ങിയ നൂതന സങ്കേതങ്ങൾ പരീക്ഷണ ഘട്ടത്തിലാണ്. 

### സ്ഥിരസ്മൃതി (Non Volatile Memory)

ഊ൪ജ്ജത്തിൻ്റെ അഭാവത്തിലും സംഭരിത വിവരങ്ങളെ നിലനി൪ത്താൻ കഴിയുന്ന തരം സ്മൃതികളാണ് സ്ഥിര സ്മൃതികൾ അഥവാ നോൺവോളട്ടൈൽ മെമ്മറികൾ.  റീഡ് ഒൺലി മെമ്മറി, മിന്നൽ സ്മൃതി (flash memory), കാന്തികനാട, പ്രകാശഡിസ്കുകൾ എന്നിവ സ്ഥിരസ്മൃതിക്ക് ഉദാഹരണങ്ങളാണ്.  സെക്കൻഡറി മെമ്മറിയായി ഉപയോഗിക്കുന്ന ഫ്ലാഷ് മെമ്മറി കൂടാതെ ബയോസ് പോലുള്ള ഫേംവെയർ സംഭരിക്കുന്നതിന് ഉപയോഗിക്കുന്ന റോം, പിറോം(PROM), ഇപിറോം(EPROM), ഇഇപിറോം(EEPROM) എന്നിവയും സ്ഥിര മെമ്മറിയുടെ ഉദാഹരണങ്ങളാണ്.

### അ൪ദ്ധ അസ്ഥിരസ്മൃതികൾ (Semi- Volatile Memories)

## അവലംബം

വർഗ്ഗം:കമ്പ്യൂട്ടർ മെമ്മറി
വർഗ്ഗം:ഡിജിറ്റൽ ഇലക്ട്രോണിക്സ്
ബ്രദർ ലക്ഷ്മണൻ

സംഗീതജ്ഞനും ഹാർമോണിസ്റ്റും നിരവധി മലയാളം  - തമിഴ് ഗാനങ്ങളുടെ സംഗീത സംവിധായകനുമാണ് **ബ്രദർ ലക്ഷ്മണൻ**.  
## ജീവിതരേഖ
'മദ്രാസ്‌ യുണൈറ്റഡ്‌ ആർട്ടിസ്റ്റ് കോർപ്പറേഷൻ' എന്ന ചലച്ചിത്ര നിർമ്മാണസ്ഥാപനത്തിലെ ജീവനക്കാരനായിരുന്നു ബ്രദർ ലക്ഷ്മണൻ. പ്രശസ്ത സംഗീതജ്ഞൻ  പാപനാശം ശിവൻ പ്രധാന വേഷത്തിൽ അഭിനയിച്ച 'ഭക്ത ചേത" ഉൾപ്പെടെയുള്ള ആദ്യകാല തമിഴ് ചിത്രങ്ങളിൽ ഹാർമോണിസ്റ്റായി പ്രവർത്തിച്ചിരുന്നു. 1947-ൽ പുറത്തിറങ്ങിയ 'വിചിത്ര വനിത' എന്ന തമിഴ് ചിത്രത്തിലാണ് ആദ്യമായി സ്വതന്ത്ര സംഗീതസംവിധാനം നിർവ്വഹിച്ചത്‌. 1952-ൽ പുറത്തിറങ്ങിയ 'ആത്മസഖി' എന്ന ചിത്രത്തിലൂടെയാണ് ബ്രദർ ലക്ഷ്മണൻ മലയാള ചലച്ചിത്ര സംഗീതസംവിധായകനാവുന്നത്. നീലാ പ്രൊഡക്ഷൻസിന്റെ ചലച്ചിത്രസംരംഭങ്ങളിൽ സജീവമായിരുന്നു അദ്ദേഹം. മലയാളത്തിൽ 20 ലധികം ചിത്രങ്ങൾക്ക് ബ്രദർ ലക്ഷ്മണൻ സംഗീതം നല്കി. തിരുനയിനാർകുറിച്ചി മാധവൻ നായരാണ് അദ്ദേഹത്തിന്റെ ഭൂരിഭാഗം ഗാനങ്ങളും രചിച്ചത്.

## സംഗീതം നൽകിയ സിനിമകൾ

## അവലംബം

## പുറം കണ്ണികൾ
*

വർഗ്ഗം:ഇന്ത്യൻ പുരുഷ ഗാനരചയിതാക്കൾ
വർഗ്ഗം:തമിഴ്‌ചലച്ചിത്രഗാനരചയിതാക്കൾ
വർഗ്ഗം:മലയാളചലച്ചിത്ര ഗാനരചയിതാക്കൾ
പ്ലാനറ്റ് എർത്ത്

2006-ൽ ബിബിസി നാച്ചുറൽ ഹിസ്റ്ററി യൂണിറ്റ് നിർമ്മിച്ച ബ്രിട്ടീഷ് ടെലിവിഷൻ പരമ്പരയാണ് **പ്ലാനറ്റ് എർത്ത്**. അഞ്ചുവർഷത്തെ നിർമ്മാണത്തിൽ, ബി‌ബി‌സി നിയോഗിച്ച ഏറ്റവും ചെലവേറിയ പ്രകൃതി ഡോക്യുമെന്ററിയും 71 ഓളം ക്യാമറാ പ്രവർത്തകർ ലോകത്തിന്റെ ഏഴു വൻകരകളിലെ 204 സ്ഥലങ്ങളിൽ അഞ്ചു വർഷങ്ങൾ (2002-2006) കൊണ്ട് ചിത്രീകരിച്ച ആദ്യത്തെ പരമ്പരയും ആയിരുന്നു ഇത്.നാല് എമ്മി അവാർഡുകൾ, ഒരു പീബൊഡി അവാർഡ്, റോയൽ ടെലിവിഷൻ സൊസൈറ്റിയുടെ അവാർഡ് എന്നിവ ഉൾപ്പെടെ നിരവധി അവാർഡുകൾ ഈ പരമ്പരയ്ക്ക് ലഭിച്ചു. പ്ലാനറ്റ് എർത്ത് 2006 മാർച്ച് 5 ന് യുണൈറ്റഡ് കിംഗ്ഡത്തിൽ ബിബിസി വണ്ണിൽ പ്രദർശിപ്പിച്ചു. 2007 ജൂൺ ആയപ്പോഴേക്കും 130 രാജ്യങ്ങളിൽ പ്രദർശിപ്പിച്ചിരുന്നു. യഥാർത്ഥ പതിപ്പ് ഡേവിഡ് ആറ്റൻബറോ വിവരിച്ചിരുന്നു. ചില അന്താരാഷ്ട്ര പതിപ്പുകൾ ഇതര ആഖ്യാതാക്കൾ ഉപയോഗിച്ചിരുന്നു.
## അവലംബം

## കൂടുതൽ വായനയ്ക്ക്
* Alastair Fothergill discusses ''Planet Earth''  in *[[The Times]]*.
* Text at Universal Library discussing the *Planet Earth* series and the technological background.

## പുറം കണ്ണികൾ
* 
* *[http://www.bbcearth.com/shows/planet-earth Planet Earth]* at BBC Earth
* Discovery Channel website
* ''Planet Earth''  on the Eden website
* 

വർഗ്ഗം:ബിബിസി ടെലിവിഷൻ ഡോക്യുമെന്ററികൾ
വർഗ്ഗം:ബ്രിട്ടീഷ് ടെലിവിഷൻ പരമ്പരകൾ
മധുരസ്മിതം

സംസ്‌കൃത ഭാഷയിൽ ലോകത്തിൽ ആദ്യമായി    നിർമ്മിച്ച  കുട്ടികളുടെ ചലച്ചിത്രമാണ്  മധുരസ്മിതം.സംവിധാനം സുരേഷ്ഗായത്രി .   കേരളത്തിലാണ് ഈ സിനിമ  നിർമ്മിച്ചിരിക്കുന്നത്. സംസ്‌കൃത അദ്ധ്യാപകരും വിദ്യാർത്ഥികളുമാണ് ഈ ചിത്രത്തിന്റെ അണിയറ പ്രവർത്തകർ.സംസ്കൃത അദ്ധ്യാപകൻ ആണ്  ചിത്രത്തിന്റെ സംവിധായകൻ സുരേഷ്ഗായത്രി .കഥ-ബിജില കിഷോർകുമാർ. തിരക്കഥ എസ് എസ്  അരുൺ. ഗാനങ്ങൾക്ക് പ്രാധാന്യമുള്ള ഈ ചിത്രത്തിൽ സുരേഷ് വിട്ടിയറം, ബിജില കിഷോർകുമാർ, ഡോക്ടർ കുമാർ എന്നിവർ ഗാനരചന നിർവഹിച്ചിരിക്കുന്നു.  ഗാനങ്ങൾക്ക് രാജേഷ് നാരായണൻ സംഗീതം നൽകിയിരിക്കുന്നു.രുഗ്മ. പി.എച്ച്, അയ്ഫുനനുജും, ആര്യ  എം നായർ, അപർണ ശ്രീകുമാർ, അദ്വൈത് ആർ രാജേഷ്  എന്നിവരാണ് ഗായകർ.  സർക്കാർ വിദ്യാലങ്ങളുടെയും അവിടെ പഠിക്കുന്ന വിദ്യാർത്ഥികളുടെയും മികവിന്റെ കഥ പറയുന്ന സാമൂഹിക  ചിത്രമാണ് മധുരസ്മിതം. സാൻസ്‌ക്രിറ്റ്പ്രൊഡക്ഷന്റെ ബാനറിൽ എൻ കെ രാമചന്ദ്രൻ, കെ ഇ  മനോഹരൻ,കെ ജി രമാബായ്, ബി ആർ ലാലി എന്നിവരുടെ നേതൃത്വത്തിലാണ് മധുരസ്മിതം  നിർമ്മിച്ചത്.  സംസ്‌കൃത ഭാഷയിൽ ലോകത്തിലെ ആദ്യ ചിൽഡ്രൻസ് ഫിലിം എന്ന സവിശേഷതയും മധുരസ്മിതത്തിനാണ്. വിദ്യാർത്ഥികൾക്കുള്ള പഠന ചലച്ചിത്രം കൂടിയാണ് മധുരസ്മിതം. സംവിധാനം, കഥ, സംഭാഷണം, സഹസംവിധാനം, ഗാനരചന, ആലാപനം, അഭിനയം   എന്നിവ സംസ്കൃത അദ്ധ്യാപകരും  വിദ്യാർത്ഥികളുമാണ് നിർവഹിച്ചി രിക്കുന്നത്.കേരളത്തിൽ നിരവധി സർക്കാർ തിയേറ്ററുകളിൽ ഒരുമിച്ച് റിലീസ് ചെയ്ത സംസ്‌കൃത സിനിമയും മധുരസ്മിതമാണ്.  ആദ്യ സംസ്‌കൃത ഓൺ ലൈൻ ആപ്ലിക്കേഷൻ ആയ `നവവാണി´യുടെ  സംസ്‌കൃത ചലച്ചിത്രത്തിനുള്ള പ്രഥമ പുരസ്‌കാരം നേടിയത് മധുരസ്മിതം ആണ്.മികച്ച സിനിമക്ക് ട്രാവൻകൂർ ഇന്റർ നാഷണൽ ഫിലിം പുരസ്‌കാരം, ഐ എം പി സി എ പുരസ്‌കാരം മധുരസ്മിത ത്തിന് ലഭിച്ചു .  സംസ്‌കൃത സിനിമകൾ മാത്രമുള്ള ഒ ടി ടി പ്ലാറ്റ്ഫോം അയ സാൻസ്ക്രിറ്റ് ഒ ടി ടി യിലൂടെ മധുരസ്മിതം കാണാൻ സാധിക്കും.  രാജസ്ഥാനിൽ നടന്ന ആദ്യ ദേശീയ സംസ്‌കൃത ഫിലിം ഫെസ്റ്റിവലിൽ മധുരസ്മിതം പ്രദർശിപ്പിച്ചു.

വർഗ്ഗം:ചലച്ചിത്രം
വർഗ്ഗം:കുട്ടികളുടെ ചലച്ചിത്രങ്ങൾ
വർഗ്ഗം:സംസ്കൃതചലച്ചിത്രങ്ങൾ
മഡോണ ഓഫ് ദ പോംഗ്രാനേറ്റ്

1487-ൽ ഇറ്റാലിയൻ നവോത്ഥാന ചിത്രകാരനായ സാന്ദ്രോ ബോട്ടിസെല്ലി ചിത്രീകരിച്ച വൃത്താകൃതിയിലുള്ള അല്ലെങ്കിൽ ടോണ്ടോ രൂപത്തിലുള്ള ചിത്രമാണ് **മഡോണ ഓഫ് ദ പോംഗ്രാനേറ്റ്** (Madonna della Melagrana) ഇറ്റലിയിലെ ഫ്ലോറൻസിലെ ഉഫിസി ഗാലറിയിലാണ് ഈ ചിത്രം സൂക്ഷിച്ചിരിക്കുന്നത്. ചിത്രത്തിലെ വിഷയമായി മഡോണയെയും മാതളനാരകം കൈയ്യിൽ പിടിച്ചിരിക്കുന്ന ക്രിസ്തുവായ കുട്ടിയെയും മാലാഖമാരെയും ചിത്രീകരിക്കുന്നു.
 ക്രിസ്തുവിന്റെ ഭാവി കഷ്ടപ്പാടുകളുടെ പ്രതീകമാണ് മാതളനാരകം. ഈ ചിത്രത്തിന്റെ നിരവധി പകർപ്പുകൾ നിലവിലുണ്ട്. അവ നിലവിൽ ബെർലിൻ സ്റ്റേറ്റ് മ്യൂസിയങ്ങൾ, ലണ്ടനിലെ വെർഹർ ശേഖരം, ലിയോണിലെ അയനാർഡ് ശേഖരം എന്നിവയിൽ കാണപ്പെടുന്നു.

ലണ്ടനിലെ റേഞ്ചേഴ്സ് ഹൗസിലെ വെർ‌ണെർ ശേഖരത്തിൽ വളരെക്കാലം ഉണ്ടായിരുന്ന ഈ ചിത്രത്തിന്റെ ചെറിയ "പതിപ്പ്" യഥാർത്ഥത്തിൽ ബോട്ടിസെല്ലിയുടെ ഫ്ലോറൻസ് സ്റ്റുഡിയോയുടെ ഒരു ചിത്രമാണെന്ന് 2019 ഫെബ്രുവരി അവസാനത്തിൽ പ്രഖ്യാപിച്ചു. സമ്പന്നനായ ഡയമണ്ട് മാഗ്നറ്റായ ജൂലിയസ് വെർ‌ണെർ 1897-ൽ വാങ്ങിയ ഈ ചിത്രത്തിന്റെ വിശകലനവും സ്ഥിരീകരണവും നടത്തിയത് ഇംഗ്ലീഷ് ഹെറിറ്റേജ് ആണ്.
## ചിത്രകാരനെക്കുറിച്ച്

ആദ്യകാല ഇറ്റാലിയൻ നവോത്ഥാന ചിത്രകാരനായിരുന്നു സാന്ദ്രോ ബോട്ടിസെല്ലി. ലോറൻസോ ഡി മെഡിസിയുടെ രക്ഷാകർതൃത്വത്തിലുള്ള ഫ്ലോറൻ‌ടൈൻ‌ സ്കൂളിൽ‌ അദ്ദേഹം അംഗമായിരുന്നു. നൂറുവർഷത്തിനുശേഷം ജിയോർജിയോ വസാരി തന്റെ വീറ്റ ഓഫ് ബോട്ടിസെല്ലിയിൽ ബോട്ടിസെല്ലിയുടെ കാലഘട്ടത്തെ "സുവർണ്ണകാലം" എന്ന് വിശേഷിപ്പിക്കുന്നു. അക്കാലത്ത് പുരാണവിഷയങ്ങളുടെ എണ്ണം വളരെ കുറവായതിനാൽ അദ്ദേഹത്തിന്റെ ഏറ്റവും അറിയപ്പെടുന്ന ചിത്രങ്ങളിൽ നിരവധി മതവിഷയങ്ങളും ചില ചായാചിത്രങ്ങളും ചിത്രീകരിച്ചിരുന്നു. അദ്ദേഹവും ചിത്രശാലയും മഡോണയുടേയും കുട്ടിയുടേയും ചിത്രീകരണത്തിന് പേരുകേട്ടിരുന്നു പലചിത്രങ്ങളും വൃത്താകൃതിയിലുള്ള ടോണ്ടോ കലയെ ആശ്രയിച്ചുള്ളതായിരുന്നു.

## അവലംബം

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ബോട്ടിസെല്ലി മഡോണാസ്